text:
1Chaynullami Jesusqa niranpis: "Syilumanta mantakuq shamunanpaqqami imanutaq uk kuti dyis shipashkuna kidamyintuman riran chay yupay kanqa. Piru chay dyis shipashkunaqa lamparanllapata asaytiyjunta charikur riranllapa chay kidaq runata tariq. 2Piru chay dyis shipashkunamantami sinkuqa askwintalla puriqllapa. Nataq sinku kaqkuna-shuypaqa allita kamakashala puriqllapa. 3Chaymi chay askwintalla puriqkunaqa lamparanta aparanllapa asaytiyjunta. Piru manami mas asaytitaqa aparanllapachu tukukatin untachinanllapapaqqa. 4Nataq chay kusa kamakashalla puriqkunami asaytita chaynulla lamparanllapatapis aparanllapa. 5Piru chay kidananpaq kaq runa mana das ch'amutinmi, kusalata pununar tukuynin punuranllapa. 6"Chaymantami ch'aypi tuta yupaynaqa kaynu nir qayakuqta uyaparanllapa: '¡Kidaq runaqami shamuyanna! ¡Lluqshimuyllapa samachinaykillapapaq!' nir. 7Chaynu niqta uyaparmi, chay shipashkunaqa tukuynin sharir lamparanllapata kamakachiq ch'urakaranllapa. 8Chaymantaqa chay sinku shipashkuna askwintalla puriqkunaqa chay sinku shipashkuna kusa kamakashala puriqkunataqa kaynu niranllapa: 'Imaraq pitilamatapis asaytisituykillapata apamushaykillapamanta qumastuyllapa. Chaqa lamparayllapami wanuyanna asaytin tukukayashanrayku' nir. 9Piru chay kamakashala puriq shipashkunaqa kaynu niranllapa: '¡Mana puytinillapachu! Chaqa chaynu qushutiyllapaqami, mana aypanqachu nuqakunapaq chaynulla qamkunapaqmapis. Ashwanmi mas allin kanqa qamkunalla rir chay maypich'i rantikun chayllamanta qamkunapaqqa rantinaykillapapaq' nir. 10Chaynu nitinllapami chay askwintalla puriq shipashkunaqa riranllapa rantiq asaytitaqa. Piru chaykamanqami chay kidaq runa ch'amutinqa, chay sinku kusa kamakashala puriq shipashkunaqa chay kidaqwan pulla ruriman yaykur kirpakamuranllapana. 11Chaymanta chay sinku shipashkuna ch'amurqa kaynu nir qayakuranllapa: '¡Taytituy, Taytituy, punkuykita kich'ay!' nir. 12Piru chay kidaq runaqami rurimanta kaynu niran: 'Chiqaptami nishaykillapa: Manami riqsishunillapachu' nir". 13Chaynu nir tukchirmi, Jesusqa paykunataqa kaynu niran: "Qamkunaqami rikch'akur alli kamakashalana kayllapa. Chaqa manami yach'ayankillapachu ima diya, ima urami shamuyanqa Dyusmanta Shamuq Runaqa nir". 14"Syilumanta kaqpa mantakuyninqami, imanutaq uk runamaqa uklaw pwibluman rinanpaqna karqa, sirbiqninkunata qayamur uk tratuta rurar qillayninta quran trabajachinanpaq, chay yupay. 15Piru chay sirbiqninkunataqami quran paykuna imanu trabajayta puytishannulla. Chaymi chay punta chaytaqa sinku talintu qillayta quran. Ukninta-shuypaqa ishkay talintu qillayta quran. Nataq ukta-shuypaqa uk talintu qillayta quran. Chaynu qillayninta trabajachinanpaq qurqami riranna chay runaqa. 16"Chaymantami, chay uk sirbikuq sinku talintu qillayta ayparan chayqami, kusalata nigusyuta rurar trabajachir qillaytaqa ganachiran uk sinku talintu masta. 17Chaynullami, chay ishkay talintuta aypaqpis trabajarqa ganachiran ishkay talintu masta. 18Nataq, chay uk talintu qillayta aypaq-shuypaqa mantaqninpa qillaynintaqa apar pachapi uch'kukur pamparan. 19"Chaymanta kusa unay tyimpumantami chay mantaqninllapaqa tikrakamuranna. Chaynu ch'amurmi, mabir michkatashi ganachisha kanqallapa qillayniytaqa nir yach'anaranna. 20Chaymi puntataqa riran chay sinku talintu qillayta aypasha karan chay. Chaymi kaynu niran: 'Taytituy qamqami sinku talintuta qumarayki. Kaypimi qillaynikiqa. Uk sinku talintu mastami ganachisha kani' nir. 21Chaynu nitinmi, mantaqninqa kaynu niran: 'Allinpi. Qamqami kusa allin, imatapis karanta ruraq sirbikuq kanki. Chaynu chay pitila kaqpi kusa allin karanta rurashaykiraykumi kusa achka imaykunata rikanaykipaqna qushayki. Chaymi ashwan yaykamur nuqawan pulla aligriyay' nir. 22"Chaymantami ch'amuran chay ishkay talintuta aypasha karan chayna. Chaymi paypis kaynu niran: 'Taytituy qamqami qumarayki ishkay talintu qillaynikitaqa. Kaypimi ishkay talintu masta ganachisha kani' nir. 23Mantaqninqami kaynu niran: 'Allinpi. Qamqami kusa allin, imatapis karanta ruraq sirbikuq kanki. Chaynu chay pitila kaqpi kusa allin karanta rurashaykiraykumi kusa achka imaykunata rikanaykipaqna qushayki. Chaymi ashwan yaykamur nuqawan pulla aligriyay' nir. 24"Piru chay uk talintuta aypasha karan chay ch'amur-shuypaqami, mantaqnintaqa kaynu niran: 'Taytituy, nuqami yach'aray qamqa kusala mich'a kashaykirayku, mana tarpukushaykikunamanta kusichakunki, mana shikwakushaykikunamanta tantakunki nir. 25Chayraykumi, ashwan kusalata manchakur qillaynikitaqa pachapi uch'kukur pamparay. Piru kaypimi qampa kaq qillaynikiqa' nir. 26Mantaqninqami kaynu niran: 'Qamqami kusala mana allin qilla sirbikuq kanki. Chaqa nuqa mana tarpukushaymanta kusichakuni, chaynulla mana shikwakushaymanta tantakuni nir yach'arqa, 27qillayniytaqa apar bankukunaman ch'uratki ganaskinanta. Chayna tikrakamurqa qillayniytaqa ganashanwanna aypanaypaq' nir. 28Chaymi chaypi kaq runakunataqa, kaynu niran: 'Chay uk talintu qillayniyta purichiqtaqa kitar, chay dyis talintu qillayniyjun kaqta quyllapa. 29Chaqa chay mayqanch'i allinta rurashanrayku, imayjun kaqtaqami masta qushaq. Chaymi manana imanpis faltanqanachu. Piru chay mana allinta rurashanrayku mana imayjun kaqtaqami, pitila kaqninmatapis limpula kitashaq. 30Piru kay mana yarpuyta yach'aq, mana allin sirbikuqta-shuypaqami, aypar chay tutaparaqlla waqtaman itakuyllapa. Chaypinami payqa kusala mana agwantaypaqta qischakar qaych'akushanrayku kirunmatapis richyachinqa' nir". 31Jesusqami niranpis: "Dyusmanta Shamuq Runa angelninkunawan, kusa llipya intiru shamurmi, chay llipyalla mantakunanpina tanqa. 32Chaymi tukuyla nasyunmanta kaqkuna, paypa naypanman qimikatinna, payqa wakman kayman chiqanchanqa, imanutaq uk michikuqmaqa uyshankunata kabrakunamanta rakichin chaynu. 33Chaynu chiqancharmi chay uyshitakuna yupay kusa allinla kaqkunataqa allilaw qichqanman ch'uranqa. Nataq chay kabrakuna yupay mana allin kaqkunata-shuypaqa ichuqlaw qichqanmanna ch'uranqa. 34Chaymi mantakuqqa chay allilaw qichqanpi kaqkunataqa kaynu ninqa: 'Qamkunatami Taytayqa akrar shumaqchashushallapana. Chaymi kayman shamuyllapa. Kananqami aypayllapana Taytay kay pachata rurashanmanta-pacha qamkunapaq kusa shumaq mantakuyta kamkachishanta. 35Chaqa mallaqnatiypismi qamkunaqa qaramaraykillapa. Yakunatiypis upyachimaraykillapa. Uk furastiru yupay puritiypis samachimaraykillapa. 36Rach'pay faltamatinpis qamkunami qumaraykillapa. Qishaq katiypis watukumaraykillapa. Chaynulla karsilpi katiypismi watukumaraykillapa'. 37"Piru chaynu nitiyqami chay kusa allinla kaqkunaqa kaynu nir tapumayanqallapa: 'Taytituy ¿maydiyataq mallaqnatki qarashurayllapa? ¿Maydiyataq yakunatki, yakuta upyachishurayllapa? 38¿Maydiyataq furastiru yupay puritki samachishurayllapa? ¿Chaynulla maydiyataq rach'payki faltatin qushurayllapa? 39¿Maydiyataq qishaq katki manaqapis karsilpi katkiqa rir watukushurayllapa?' nir. 40Piru chay mantakuqqami kaynu ninqa: 'Chiqaptami nishaykillapa: Qamkunaqami chay ukniykuna mana kwintachaypaqla kaqkunata ima ministishanpipis yanaparqami, nuqallapaq rurashaykillapa yupayna kanqa' nir. 41"Chaymantami mantakuqqa chay ichuqlaw qichqanpi kaqkunata-shuypaqa kaynu ninqa: 'Mana allinta ruraqkuna, wakaq tukur riyllapa chay tukuy tyimpupaqna kastigakanaykillapapaq kasha kaqkunaqa. Chaynami ashwan riyllapa chay tukuy tyimpu ratakur mana wanuq nina kamakasha chay dyablu, chaynulla angelninkuna chaypi kananpaq chaymanna nir. 42Chaqa nuqa mallaqnatiypis, qamkunaqa mana qaramaraykillapachu. Yakunatiypis mana upyachimaraykillapachu. 43Furastiru yupay puritiypis mana samachimaraykillapachu. Rach'pay faltamatinpis mana qumaraykillapachu. Qishaq katiy, karsilpi ima katiypis mana watukumaraykillapachu' nir. 44"Piru chaynu nitiyqami paykunaqa kaynu nir tapumayanqallapa: 'Taytituy, ¿maydiyataq mallaqnaqta, yakunaqta, furastiru yupay puriqta rikashur, rach'payki faltaqta, qishaq katki, karsilpi katki ima rikashur, mana yanapashurayllapa?' nir. 45Chaynu nitinllapami mantakuqqa kaynu ninqa: 'Chiqaptami nishaykillapa: Kay mana kwintachaypaqla kaq runakunata mana ima ministishanpi yanaparqami, nuqallata mana yanapamashaykillapachu' ". 46Chaymi Jesusqa niranpis: "Paykunaqami tukuy tyimpupaq kastigakaqna rinqallapa. Nataq chay kusa allinlata rurasha chaykuna-shuypaqami tukuy tyimpupaq kawsaqna rinqallapa" nir.
Copyright
Learn More


c: text/html

text:
1¿Cutillara callarinchichu ñucanchimanda ali rimangaj canguna ñaupajpi? ¿Cuti ministinchichu ali rimana quillcaunara cangunahua, shujcuna ministishca cuinta? ¿Cangunamanda ali rimashcara ministinchichu? 2Cangunami ñucanchi quillcauna cuinta anguichi, ñucanchi shungüi quillcashca, tucui runauna ricsishca, tucui runauna ricushca. 3Canguna shu Cristomanda quillca cuinta anguichi, ñucanchi maquihua quillcashca, mana tintahua astaun causaj Diospa Ispirituhua; mana rumi palaunai quillcashcachu, astaun runa shungu palaunai. 4Casna iyarinara charinchi Diospa ñaupajpi Cristomanda. 5Ñucanchilla mana valinchichu imaras iyaringaj, astaun ñucanchi valishca Diosmandami shamun. 6Dios shinallara ñucanchira valichica shu mushuj pactachina shimira camachijcuna tucungaj. Cai shimi mana quillcamandallachu aca, astaun Diospa Ispiritumandami. Quillca huañuchin, astaun Ispíritu causaira cun. 7Chi huañuchina shimi, rumi palai quillcashca, sumajhua shamuca, imasna Israel churiuna ricunara mana ushanaucachu Moisespa ñahuira, paihua ñahui chiujlla ricurishcamanda. Cai sumaj pasanallami aca. 8¿Manzhu Ispíritu camachishca shimi astaun ali sumajhua shamushca anga? 9Cauźayachina shimi sumajhua shamujpi, astaun mas ali sumajhua almara alichina shimi shamungami. 10Cai mas ali sumaj ricurijpi, ñaupa huras sumaj ña pishimi ricurin. 11Huañunalla aj sumajhua ricurijpi, unaira duraj astaun mas ali sumajhua ricuringa. 12Casna chapanara charisha, pajlla pambai rimauni, 13mana Moisés cuinta, imasna pai shu llachapahua paihua ñahuira quillpaca, Israel churiuna paihua sumaj pasaushcara ama riparangaj. Chi sumaj tucuchinami aca. 14Astaumbas paiguna shungura shinzhiyachinauca. Cuna punzhagama, ima huras rucu pactachina shimira uyajpi, chi quillpana llachapa cuinta paiguna shungüi sirin. Cristo chi quillpana llachapara cuinta anzhuchin. 15Cuna punzhagama, Moisés quillcashcara ricushca ajpi, chi quillpana llachapa cuinta paiguna shungüi chara churashcami tian. 16Astaun paiguna Señorbi quirijpi, chi quillpana llachapa anzhuchishca anga. 17Señorga Ispiritumi. Maibi Señorba Ispíritu tiajpi, chihuimi lugar tucun. 18Tucui ñucanchi pascashca ñahuihua ispijui cuinta Señorba sumajta ricunchi. Chimanda turcarinchi shu tunu sumajmanda shu tunu sumajcama pai ricurishca tunui Señormanda. Señorga Ispiritumi.
Copyright
Learn More

robotstxt: allowed

filter: keep


text:
Kawasaki (Kanagawa)
Kawasaki (nihun simipi: 川崎市, Hepburn: Kawasaki-shi?), Nihun mama llaqtapi huk hatun llaqtam. Uma llaqtam Kawasaki llaqta kamachiy llaqtam, Kantō suyu hatun llaqta. 144,35 km2
Yuyarina
Wiñay kawsay[llamk'apuy | pukyuta llamk'apuy]
Kamasqa 1 ñiqin anta situwa killapi 1924 watapi.
Waki[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
1 385 003 runakuna.
Pulitika rakiy[llamk'apuy | pukyuta llamk'apuy]
Ñaña llaqtakuna[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Kawasaki (Kanagawa).
- Kawasaki uficial qillqa web


text:
1Chaymantañataqmi rikurqani huk angelta hanaq pachamanta uraykamuchkaqta, payqa uraykamuchkasqa uku pachapa llaventawan hatun cadenata aparikuspanmi. 2Chay angelmi Dragonta hapiruspan waranqa watapaq watarurqa, chay Dragonqariki ñawpaq culebram hinaspa Satanaswan sutichasqa diablom. 3Payta uku pozoman wischuykuspanmi punkunta wichqarurqa hinaspam segurananpaq sellarurqa waranqa wata pasanankama, chaynapi nacionkunatapas amaña engañananpaq. Waranqa wata pasaruptinñataqmi kacharisqa kanqa pisi tiempollapaq. 4Rikurqanitaqmi tiyanakunatapas, chaykunapiqa tiyachkasqaku juzganankupaq kamachisqakunam. Rikurqanitaqmi Jesusrayku hinaspa Diospa palabranta willakusqankurayku kunkan qorusqakunapa almankunatapas. Paykunaqa manam adorarqakuchu Manchakuypaq Animaltapas nitaq imagennintapas, manataqmi marcantapas churachikusqakuchu urkunkupipas nitaq makinkupipas. Paykunaqa kawsarimuspankum waranqa wata Cristowan gobiernachkasqaku. 5Wakin wañuqkunam ichaqa mana kawsarisqachu waranqa wata tukunankama. Paykunaqa punta kawsarimuqkunam. 6Ancha kusisqam hinaspa Diospaq rakisqam punta kawsarimuqkunaqa. Qepa wañuyqa manam imananqañachu paykunataqa, paykunaqa kanqa Diospa hinaspa Cristopa sacerdotenkunañam, paykunaqa Cristowanmi gobiernanqaku waranqa wata. 7Waranqa wata pasaruptinñam Satanas kacharisqa kanqa preso kayninmanta. 8Kay pachamanmi lloqsimunqa llapallan nacionkunata engañananpaq. Gogtawan Magogtapas engañaspanmi paykunapa tropankunata guerrapaq huñunanqa, chay tropakunaqa lamar qochapa patanpi aqo hina manaña yupay atinam. 9Chay tropakunam kay pachapa hawanta pasaspanku Diosllapaqña kawsaqkunapa cuartelnintawan kuyasqanku llaqtata muyurirurqaku hinaptinmi Diosñataq hanaq pachamanta ninata kachaykamuspan llapallanta kañarurqa. 10Engañaqninku diabloñataqmi azufreyoq rupachkaq qochaman wischusqa karqa, wischusqataqmi karqa Manchakuypaq Animalpiwan Llulla Willakuqpas, chaypim tuta punchaw ñakarinqaku wiña-wiñaypaq. 11Hinaptinmi rikurqani huk hatu-hatun yuraq tiyanata, rikurqanitaqmi hawanpi tiyaqtapas. Paypa ñawpaqninmantam cielopiwan kay pacha chinkarurqa hinaptinmi mana karqachu maypas paykunapa kananpaq. 12Chaymantam rikurqani hatunpas, taksapas ñawpaq wañuqkunata, paykunaqa hatun tiyanapa qayllanpim sayachkasqaku hinaptinmi librokuna kichasqa karqa. Wiñay kawsay libropas kichasqa kaptinmi wañuqkuna juzgasqa karqa rurasqankuman hina hinaspa librokunapi qellqasqaman hina. 13Hinaptinmi lamar qocha qomurqa chaypi kaq wañusqakunata, qomurqataqmi wañuypas chaynataq wañusqakunapa kasqanpas chaypi kaq wañusqakunata, sapakamam juzgasqa karqaku rurasqankuman hina. 14Wañuypas chaynataq wañusqakunapa kasqanpas rupachkaq qochapim chinkarurqa. Kayqa iskay kaq wañuymi. 15Chay qochamanmi wischusqa karqaku wiñay kawsay libropi sutinku mana qellqasqakunapas.
Copyright
Learn More


text:
1Chaykunata nispaykuqa, ¿kikiykutachu wakmanta reqsichikusaqku? Manan. Icha, ¿hukkuna hinachu reqsichikuy cartataraq qankunaman haywanayku? Icha, ¿qankunamantachu reqsichikuy cartata mañakunayku? Manan, 2aswanpas qankuna kikiykichismi reqsichikuy cartaykuqa kankichis, sonqoykupi qelqasqa llapa runakunaq reqsisqan leesqan ima. 3Qankunaqa ñoqaykuq qosqayku Cristoq sut'i cartanmi kankichis, manan tintawan qelqasqachu, aswanpas kawsaq Diospa Espiritunwanmi, manan p'alta rumipi qelqasqachu, aswanpas runaq sonqonpi qelqasqan. 4Chaykunataqa niyku Cristoq ruwasqanrayku Diospi confiakuspaykun. 5Manan ñoqayku kikiykumanta imatapas ruwayta atiq kasqaykuraykuchu, aswanpas atiq kasqaykuqa Diosmantan hamun. 6Payllataqmi mosoq rimanakuypi servinaykupaq atiyta qowarqanku, manan qelqasqa kamachikuypichu, aswanpas Santo Espiritupin. Qelqasqa kamachikuyqa wañuchinmi, Santo Espiritun ichaqa kawsachin. 7Moisespa qelqasqan kamachikuy simiqa p'alta rumipi seq'esqan karqan. Moisespa uyanqa anchatapunin k'ancharirqan, chaymi Israel runakunaqa paypa uyanta mana qhawayta atirqankuchu sinchita lliphllikisqanrayku, chaywanpas chay lliphllikiyqa pisiyapusharqanmi. Wañuchiq kamachikuy simi ancha atiywan k'ancharisqan hawan, 8aswantaraq k'ancharin Santo Espirituq apamuwasqanchis mosoq rimanakuymanta willakuyqa. 9Huchachaq kamachikuy simichus anchata k'ancharirqan chayqa, ¡aswantaraqmi k'ancharin mosoq rimanakuyqa! Chay hawan Diosqa chaninchawanchis. 10Kamachikuy simiqa atiyniyoqmi ñawpaqqa karqan, mosoq rimanakuypa atiyninwan tupanachisqaqa manan imapaschu kapun. 11Chay pisi tiempollapaq kaq kamachikuy atiyniyoq karqan chayqa, aswan atiyniyoqraqmi wiñaypaq mosoq rimanakuyqa. 12Chaymi chay hina suyakuyniyoq kaspa mana manchakuspa willayku. 13Manan Moisés hinachu ruwayku, payqa huk qatawanmi uyanta pakakurqan, Israel runakuna chay chinkapushaq lliphlli-kaypa tukukapusqanta ama rikunankupaq. 14Ichaqa paykunaq yuyayninkun tutayaykurqan, chaymi kunan p'unchaykama ñawpa rimanakuy qelqata leespa mana entiendenkuchu qatawan hina pakasqalla kashasqanrayku. Chay qataqa Cristollawanpunin horqokuyta atikun. 15Chaymi kunan p'unchaykamapas Moisespa qelqankunata leespaqa manapuni sut'itachu entiendenku, chay qata pakashasqanrayku. 16Pipas Señorman kutirikuqtinmi ichaqa, chay qataqa horqosqa kanqa. 17Señorqa Espiritun. Maypichus Señorpa Espiritun kashan chaypin runakunapaq kacharichisqa kayqa kashan. 18Chay hinaqa, llapanchismi mana pakasqa uyayoq kaspanchis espejo hina Señorpa lliphlli-kayninwan k'ancharinchis. Señorqa Espiritun, paymantan lliphlli-kayqa k'anchamun, chay lliphlli-kayninmi ñoqanchistaqa t'ikrashawanchis Señorman rikch'akuq kananchispaq, ahinapin ñoqanchisqa aswan-aswanta lliphlli-kayninwan k'ancharinchis.
Copyright
Learn More


text:
Atakama Puna
Atakama Puna (kastilla simipi: Puna de Atacama) nisqaqa ancha hanaq patam, Antikunapi, Arhintinapi, Chilipipas. Ojos del Salado urquqa (6.893 m) llapan urqukunamanta aswan hanaqmi.
Yuyarina
Allpa saywachi[llamk'apuy | pukyuta llamk'apuy]
Chiriqunuy[llamk'apuy | pukyuta llamk'apuy]
Flora Faunapas[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
Aswan hanaq urqukuna[llamk'apuy | pukyuta llamk'apuy]
- Ojos del Salado 6.893 m
- Pissis urqu 6.795 m
- Bonete Cerro Bonete 6.759 m
- Kimsa Krus 6.748 m
- Yuyayyaku 6.739 m
- Cazadero 6.658 m
- Inkawasi 6.621 m
- El Muerto 6.488 m
- Antofalla 6.440 m
Karu puriy[llamk'apuy | pukyuta llamk'apuy]
Iñi[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Atakama Puna.


text:
1Suk diya chawpi diya washan Tata Dioswan parlanankuna oras kaptin Pedruka Juanwan Tata Diospa wasinman rirkansapa. 2Chaypi suk mana puriy atipak runa karkan. Chay runaka wakllidu chakiyuk nasirkan. Tukuy diya familyankuna paytaka pushaksapa chay wasi punkunpi tiyachik tukuy yaykuk runakunata kullkita mañananpa. Chay punkupa shutin karkan Allima Punku. 3Chay runaka Pedruwan Juanta kawashpa chay punkuta yaykuykaptinkuna kullkita mañarkansapa. 4Chashna mañaptinkuna paykunaka kawarkansapa. Chaypina Pedruka willarkan: —Kawawaysapa. 5Chashna willaptin chay runaka kushikushpa chaparkan kullkita kunkasapa nishpa. 6Chashna chapaptin Pedruka willarkan: —Manami nima kullki nima kuri tiyawanchu. Tata Dios yanapawaptin yanapayki. Nasaret llaktamanta Jesukristupa shutinpi willayki: ¡Atarimushpa puriy! 7Chashna willashpa Pedruka alli ladu makinmanta apishpa atarichirkan. Chashna atarichiptin chay runapa chakinkuna rasllana sinchiyarkan. 8Chaypina payka shayarimushpa kallarirkan kuskata puriyta. Chashna sanuyashpana Pedruwan Juanwan tantalla Tata Diospa wasinpi yaykurkansapa. Kushikuyninwan brinkaypi brinkaypi purishpa Tata Diosta kuyashpa alabarkan. 9Chashna brinkaypi purishpa Tata Diosta alabaptin tukuy runakuna kawarkansapa. 10Kawashpankuna manchakushpankuna almirarkansapa. Allita riksirkansapa chay Allima Punkupi kullki mañakuk runa kananta. 11Chaypina chay sanuyadu runaka Pedrumanta Juanmanta mana kacharikunayarkannachu. Tata Diospa wasinpi suk alarpi karkansapa. Chay alarpa shutin karkan Salomonpa Alarnin. Chaypi kaptinkuna tukuy Tata Diospa wasinpi tiyak runakuna sukaman almirashpankuna kallparkansapa chay sanuyadu runata kawak. 12Chaypina Pedruka paykunata willarkansapa: —Judiyumasinikuna ¿imapatí almirashpa yuyankichi kikinikunallamanta kay runata sanuyachishkaynikunata? Manami kikinikunallamantachu kay runataka sanuyachishkanisapa. Mana ni Tata Diosta kuyashkaynikunaraykuchu sanuyachishkanisapa. 13Chay ñawpa Abrahampa Isakpa Jakobopa awilunchikunapa Tata Diosninkuna wambran Jesusta sukaman kuyashpa willarkan tukuy layapi kamachikuk kananpa. Chashna kamachikuk kashpa ñukaykunata yanapawashkasapa kay runata sanuyachiyta. Kankuna chay Jesustaka romano awtoridarkunaman pusharkankichi. Chaypina chay awtoridar Pilato kacharinayaptinpish mana munarkankichichu kacharinanpa. 14Willarkankichi suk suwa runata kacharinanpa. Willarkankichi chay mana uchayuk alli rurak Jesustaka wañuchichinanpa. 15Chashnamanta kankunaka chay mana tukuyniyuk kawsayta kuwakninchi Jesustaka wañuchirkankichi. Chashna wañuchiptikichipish Tata Dioska paytami wañushkanmanta kawsachimushka. Ñukaykunaka kawsamushkanwasha Jesustaka kawashkanisapa. Chay kawashkaynikunata willaykaykichi. 16Jesusta kreyishkaynikunarayku kay riksinaykichi mana puriy atipak runataka sanuyachishkanisapa. Tukuy kankuna kawashkankichi Jesusta kreyishpaynikuna sanuyachishkaynikunata. 17Wawkinikuna, yachani kankuna kamachikuknikichiwan Jesusta wañuchichishpaykichi mana yacharkankichichu imatami rurankichi nishpa. 18Ñawpa tiempu Tata Dioska alli yachachikuk runakunata willarkan sielumanta shamudu salvakuk runata wañuchinaykichita. Chayrayku kankuna Jesusta wañuchichishpaykichi Tata Dios ñawpa rimashkantashina rurarkankichi. 19Chayrayku uchaykichita wanashpa kunanmantapacha Jesukristuta kreyiychi Tata Dios uchaykichimanta perdonashunaykichipa. Chaypira payka yanapashunkichi kushikuypuru kawsanaykichipa. 20Tata Dioska ñawpamantapacha rimarkan Jesus salvashuknikichi kananta. Paytaka kashkan kay allpaman kachamunka. 21Jesukristuka sielupi kiparinan tiyan chay ñawpa alli yachachikuk runakuna rimashkankunashina Tata Dios rikchak layata kuskanpi allichanankaman. 22Moisespish ñawpa awilunchikunata chay layallata willarkansapa: “Tata Diosninchika miraknikichimanta suk alli yachachikuk runata akllanka. Paymi ñukashina alli yachachikuk kanka. Paytaka allita kasunaykichi tiyan. 23Mana payta kasuptikichi Tata Dios karkushunkichi.” 24Chaymanta ñawpa yachachikuk Samuelmantapacha tukuy alli yachachikukkuna chay layallata yachachikurkansapa. Willarkansapa imatami kay tiempupi Jesukristu ruranka nishpa. 25Tata Dios ñawpa yachachikuk runakunata willarkansapa kankunata yanapashunaykichita. Chaymanta chay ñawpa awilunchikunawan paktuta rurashpa willarkan kankunatapish yanapashunaykichipa. Awilunchi Abrahamtapish willarkan: “Kanpa miraknikikunata yanapashpayni tukuy allpapi kawsak runakunatapish yanapashasapa.” 26Tata Dios chaylla wambran Jesusta wañushkanmanta kawsachimushpa kankunaman primeru kachamurkan yanapashunaykichipa. Chashna yanapashushpaykichi munan uchaykichimanta wanashpa payllata kasushpa kawsanaykichipa.
Copyright
Learn More


text:
Inkakunap wasichasqankuna
Inkakunaqa ancha sikllalla rikch'ayniyuq, ancha sinchi, sanaywaq, kunanraq rikunalla hatun wasikunatam wasicharqan.
Yuyarina
Ima hinatas wasicharqan[llamk'apuy | pukyuta llamk'apuy]
Ulilla, hina-hinalla wasikunataqa tikakunawansi pirqacharqan, kunankamapas ayllu llaqtakunapiraq wasichanku hinas.
Qhapaqkunap wasinkunatataq, manqus wasikunatapas pirqana rumi ch'iquspa rumilla pirqakunamantas wasicharqan, mana pirqa llut'anatachu, mana isku chapusqatachu churaspa. Ancha allinta pirqasqa rumipura saywanman manapas tumichu, manapas yawrichu sat'ikuyta atirqan.
Inkakunap wasichasqankunapiqa ancha hatun rumikunatam tarinchik, ahinataq Saksaywamanpi, Qusqupi Hatun Rumiyuq sutiyuq k'ikllu ñanpipas. Manataqsi pirqankunata achalacharqanchu.
Lliwmanta aswan allin ch'iquqkunaqa Qullawmantas hamuspa Qusqu llaqtapi hatun Inka panakakunapaqsi llamk'aq karqan.
Inkakunap rumilla wasinkunaqa ancha sinchi kaspas pacha kuyuypapas manas thuñichisqanchu karqan, Ispañulkunap musuq wasichasqankuna urmaptintaq.
Inkakunaqa manas k'uktikunatachu, manapas p'aqchikunatachu pirqarqan. Punkunkunataqa wintanankunatapas kirma rumikunawanmi qatacharqan. Wasi qatankunaqa k'ullumanta chakakuqniyuq, ichhumanta, qachumanta rurasqas karqan, waylla qatas, ichataq chay pachamanta qatakuna manañam kanchu.
Inkakunap hatun wasi layankuna[llamk'apuy | pukyuta llamk'apuy]
- Kancha nisqakunaqa chawpi kanchata hatun tawa k'uchu hina muyuriq hatun wasikunas karqan. Sapa Inkap wasin, ichataq manqus wasikunapas - ahinataq Qusqupi Qurikancha - kanchas karqan. Huk kanchakunap puchunkunatataq Ullantaytampu llaqtapim tarinchik.
- Kallanka nisqakunaqa ancha hatun, 70-kama mitru suni wask'a wasis karqan, ñawch'i wasi qatayuqsi, Inka mama llaqtap kamachiyninpa llamk'achisqan.
- Usnu icha ushnu nisqakunaqa pata-pata hina rurasqa chuntu wasikunas karqan, chawpinpi siqana pata-patayuq.
- Tampu nisqakunaqa inka chaskikunapaq, puriqkunapaqpas qurpachana wasinkunas karqan, inka ñankunap kinrayninkunapi, sikllalla wasichasqas, mikhunapaq qullqayuqpas.
- Akllawasi nisqakunaqa akllasqa ñust'akunapaq wasis karqan, p'achakunatas, aqhatapas ruranapaq.
Inka wasiyuq llaqtakuna[llamk'apuy | pukyuta llamk'apuy]
- Qusqu suyupi
- Qusqu llaqta
- Saksaywaman
- Ullantaytampu
- P'isaq
- Qinqu
- Machu Pikchu
- Ullantaytampu (kunankamapas llaqtayuq, 2.792 m hanaq)
- Ayakuchu suyupi
- Willkawaman: Manqus wasi llaqtas, Chankakunata Puqrakunatapas atiparqaptin kamarisqa. Willkawaman pruwinsyapi, 3.490 mitru hanaq, 40.000-chá runayuq.
- Tumipampa (Tupaq Yupankipsi kamarisqan, Kañarikunata atiparqaspa)
- Kashamarka (Tupaq Yupankipsi kamarisqan)Plantilla:LinkFA
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Inkakunap wasichasqankuna.


text:
1Jesusninchicpa jucnin puydï caćhan Diospa munaśhanmannuy ya'a Pablom chalapacü-masinchic Timoteowan cuscá limaycälimuc 2Diospa aclaśhan Colosas malcäćhu Jesusninchicman masïsu chalapacü-masïcunacta. Quiquin Tayta Diosninchicwan Duyñunchic Jesuspa llaquipayninpïta jawca cawsay amcunaćhu caycuchun. 3Ñatac amcunapi imaypis mañaculcal'a Duyñunchic Jesusninchicpa Taytan Diostam sulpäta uculcá. 4Uyalipäculämi Jesusninchicman maynu chalapaculcäśhayquitawan, lluy chalapacü-masiquicunacta maynu cuyapäcuśhayquitapis. 5Caycuna amcunapi yalaycamun allin willacuyta uyalipäcuśhayquipïwan Tayta Dios sumä allincunacta alcachipäcuśhuśhayquiman chalapaculcäśhayquipam. 6Ñatac cay allin willacuymi jinantin pachäman ćhayan cawsaycunacta allinman ticlachishtin Dios maynu sumä rasunpa llaquipayniyu caśhanta yaćhapäcuśhayqui-pacha pasaśhancänu. 7Cay yaćhachishüniqui cuyay yanapäní chalapacuna sirbï-masinchic Epafrasmi ya'acuna partipi yanapaycälishulanqui. 8Paymi maynu sumä cuyacuyniyu capäcuśhayquitapis uyaliycachipämäla. 9Chaymi yaćhapäcuśhá muyunpi Diosninchicta imaypis jinalla mañacuyalcá munaynintapis, lluy yaćhachicuynintapis, imanuy caśhantapis sumäta yaćhaycälinayquipä tantiaycälinayquipäpis. 10Jinalćha cawsaycälinqui Jesusninchicpa munaynillanman, imaypis allincällacta paypa anrädunpä lulaśhtin. Chaynu Diosninchicta masta lisipäcuśhayquipaćh cawsayniquićhu allin lulaycunalla mas mas caycun'a. 11Ñatac Taytanchicpa jatun munayninman tincüta sumä balurta uycälishunayquipämi mañaculcá. Chayćha ima captinpis mana cuyupacullal masïsu śhaycaycälinqui cushishalla imaćhüpis sulpäta ucuśhtin. Yalpapäcuy: paymi caynu ishpiycälichishulanqui unanchaśhan malcanpa tücänincunacta allin gubirnunćhu partinacaycälinayquipä. 13Cay mana allin pachap mandäninpa maquinpïtacmi cuyay chulinpa gubirnunman julaycamälanchic yawarninpa ćhaninwan juchanchicta pampachaycul libriña cananchicpä. 15Jesusninchic'a mana licaśha Diospa quiquin liträtullanmi. Paymi lluy camaśhancunapïpis llapanpïpis sumä munayniyu puntacta calaña. 16Payllawanmi tucuy ima licaśhanchictapis, mana licaśhanchictapis, munayniyu pudirniyu janay pachäćhu, cay pachäćhu cäcunätapis Dios camala. Payllawanmi payllapätacmi lluy lluyta camala. 17Manalä imapis cayaptin Jesusninchic ñam calaña. Paymi llapan camaśhacunactapis caśhallanćhu caycachin. 18Paytacmi aychan-yupay cä chalapacünincunap uman. Chaynu lluy imapïpis wamä cayalmi wañuycäpïpis puntacta śhalcamula imaćhüpis sumä allinninćhülä puntanninćhu camalaycunanpä. 19Ñatac Diosmi tucuy cawsayninta payllaćhu camalaycachiyta munala. 20Curuśhcäćhu yawarninta jićhaśhanpatacmi jinantin cay pachäćhu janay pachäćhu lluy cäcunätapis allinpa yapa licaycunanpä cutiycachimula. 21Amcunamá unay cawsapäculanqui Diospa japächäśha. Ćhïnicüninmi rasunpa capäculanqui pinsaśhayquicunäwan, lulaśhayquicunäwan'a. 22Cananmi ichá tulluyu aychayu Jesuspa wañuyninpa allinpa licaycälichishunqui, chuya-cama, mana juchayu puntanćhu, payllapäña capäcunayquipä. 23Caynu caycälinqui allin willacuy uyalipäcuśhayquićhu limalicuśhanman mana jucmanyällal masïsu jinalla chalapaculmá. Cay Jesuspa willacuynin jinantin pachäman ćhäśhancäta willawshïninmi ya'a Pablopis cayá. 24Chaymi canan amcunapi ñacaśhäta cushicú. Aw-ari, Jesusninchicpa aychan-yupay cä chalapacücunäpä unanchaycamäśhancäta listum cayá cushicuywan aychäćhu ñacaycunäpä. 25Rasunpa Diosmi willacuyninta amcunamanpis lluy chalapacücunämanpis tantiaycachiywan sirbinäpä caćhaycamäla. 26Cay willacuy'a unay timpupïmi lluy awquillunchiccunapïpis pacaläśha cacula. Cananmi ichá Diosninchic chalapacünincunaman camalaycachinña. Cay pacacuynin Jesusninchic amcunaćhüña cayäśhancämari. Munayninñatacmi cay: pacacuyninta nunanman lisiycachiy, maynu sumä tuqui caśhanta jinantin pachäćhu lluy nunacunaca yaćhalpunanpä. Cayllapñam chalapaculcanqui gubirnunman Dios ćhasquiycälishunayquita. 28Chayurá lluymanpis limapaśhtin, yaćhachishtin llapan yaćhaycunäćhu Jesusninchicpïmi willaculcá Diospa ñawpäninman mana juchayü-camacta ćhaycälichinäpä. 29Caypämi llapan callpäwan lüchanacul lulaycú Jesusninchic sumä munayninta umäśhanwan imalä canpis.
Copyright
Learn More


text:
1Kay nisqasqa Willarajpata, Davidpa churin Jerusalenpi kaj reypata. Chaytaj nin: 2Qhasi manakajlla, qhasi manakajlla. Tukuy imapis qhasi manakajlla, nispa. 3Kay pachapi runaqa chay jina sinch'i trabajasqanmanta imatataj tarin? 4Runaqa mirashantaj, wañushantaj, kay pachataj kikillampuni sayan. 5Inteqa ujnejmanta llojsimun, ujnejmantaj chinkaykun; chaymantaqa usqhayllata kutirin ujtawan llojsimunampaj. 6Wayraqa uranejman rin, wichaynejmantaj muyuykamun. Ajinata wayraqa muyuykamuspa, muyuykamullantaj kutin kutinta. 7Tukuy mayusqa mama qochallamampuni rishanku; chaywampis mama qochaqa mana junt'aykunchu. Yakusqa, maymantachus jamorqanku, chayllamantaj kutirinku watejmanta jamunankupaj. 8Tukuy imaqa sayk'uchikullan; chaytaqa mana pipis sut'inchayta atinchu. Ñaweqa rikusqanwan mana sajsakunchu, nitaj ninripis uyarisqanwan sayk'unchu. 9Imachus ñawpajta kajqa kikillampuni kanqa. Imachus ruwasqa kajqa kikillampuni ruwasqa kanqa. Mana ima mosoj ruwaypis kay pachapi kanchu. 10Imallapis kanmanchu ninapaj: Kayqa mosoj, nispa? Chayqa unayniyojña; manaraj noqanchej kashajtinchej, karqañapuni. 11Ñawpa imasqa qonqasqa kanku; kikillantaj qhepaman kajkunapis mana yuyarisqachu kanqanku. 12Noqa Willarajqa Jerusalenpi Israelpa reynin karqani. 13Noqaqa tukuy sonqoywan, tukuy yachaywantaj mask'aspa, yachayta munarqani kay pachapi tukuy ima ruwakusqanmanta. Kay sinch'i ruwanata Diosqa runasman qorqa, chayta ruwaspa kawsanankupaj. 14Kay pachapi, imaschus ruwakushan, chay imasta allinta qhawarqani. Repararqani chay tukuy imasqa qhasi manakajlla, wayra jap'iyta munay jinalla kasqanta. 15Imachus wist'u kajqa manaña cheqanchakuyta atinchu. Imachus pisej kajqa manaña yupakuyta atinchu. 16Noqataj sonqoypi nerqani: Noqaqa may pataman oqharikuni; Jerusalenpi noqamanta ñawpajta tukuy kamachejkunamanta nisqaqa aswan yachayniyoj kani. Noqaqa sonqoypi entiendej churakorqani jatun yachayta, yuyayniyoj kaytawan. 17Tukuy sonqoywan yachaqaj churakorqani imachus jatun yachay kasqanta, jinallataj imachus pawisqa kay, wampu kaywan kasqantapis. Chantá repararqani chay imasta yachanaqa wayrata jap'iyta munay jinalla kasqanta. 18Cheqamanta ashkha imasta yachayqa uj uma nanay jina. Pichus ima yachayta yapajqa astawan llakiyta yapallantaj.
Copyright
Learn More


text:
1Chaymantataq Jesusqa boteman haykuspa qochanta chimparqan, hinaspan llaqtanman chayarqan. 2Jesusmanmi wantumurqanku mana kuyuriy atiq such'uta, hinan Jesusqa Diospi iñisqankuta rikuspa, chay such'uta nirqan: –Churíy, kallpachakuy, huchaykikunatan pampachayki, nispa. 3Chaymi kamachikuy simita yachachiqkunamanta wakinqa sonqonkupi nirqanku: –Kay runaqa Diostan pisichashan, nispanku. 4Jesustaq paykunaq yuyaykusqankuta yachaspa nirqan: –¿Imanaqtintaq sonqoykichispi mana allinta yuyaykushankichis? 5¿Mayqentaq aswan atikuq: Huchaykikunatan pampachayki, niychu, icha: Sayarispa puririy, niytaqchu? 6Yachanaykichispaqpas Runaq Churinqa atiyniyoqmi kay pachapi huchakunata pampachananpaq. Such'utataq nirqan: –Sayariy, puñunaykita hoqarispa wasiykita ripuy, nispa. 7Hinan such'uqa wasinta ripurqan. 8Runakunataq chayta rikuspa muspharqanku, hinaspan Diosta hatuncharqanku, runakunaman chay hina atiyta qosqanmanta. 9Chaymanta rishaspataq Jesusqa Mateo sutiyoq runata rikurqan contribución cobrana cheqaspi sisata cobrashaqta. Hinaspan nirqan: –Qhepayta hamuy, nispa. Hinan Mateoqa sayarispa qhepanta rirqan. 10Chaymantataq Jesusqa Mateoq wasinpi mikhunanpaq tiyashaqtin, contribución cobraq askha runakuna, huchasapamanta qhawasqakuna hamuspa Jesuswan yachachisqankunapiwan kuska tiyaykurqanku. 11Chayta rikuspan fariseokunaqa Jesuspa yachachisqankunata nirqanku: –¿Imanaqtinmi yachachiqniykichisqa contribución cobraqkunawan, huchasapakunapiwan mikhun? nispanku. 12Jesustaq chayta uyarispa paykunata nirqan: –Qhalikunaqa manan hampiqta necesitankuchu, aswanpas onqosqakunallan necesitanku. 13Riychis, hinaspa kayta yachamuychis, Diosmi nin: Khuyapayakuq kanaykichistan munani, manan sacrificio haywawanaykichistachu munani, nispa. Ñoqaqa manan chanin runakunata waqyaqchu hamuni, aswanpas huchasapakunata waqyaqmi hamuni, nispa. 14Bautizaq Juanpa yachachisqankunan Jesusman qayllaykuspa tapurqanku: –Ñoqaykupas fariseokunapas ayunaykun, ¿imanaqtintaq yachachisqaykikunari mana ayunankuchu? nispa. 15Chaymi Jesusqa paykunata nirqan: –¿Casamientoman invitasqakunaqa noviowan kuska kashaspa llakikunkumanchu? Manan. Ichaqa chayamunqan p'unchaykuna, noviota aparqoqtinku ayunananku, nispa. 16Manan pipas mawk'a p'achamanqa mosoq telawan remiendanchu, chay hina kaqtinqa mosoq tela remiendon q'estispa mawk'akaqta astawan llik'inqa. 17Manataqmi pipas upi vinotaqa mawk'a qara odrekunaman hillp'unchu, chay hina kaqtinqa qara odrekunatachá poqospa phatachinman, vinotaq hich'akunman, qara odrekunapas llik'ikapunman, aswanmi upi vinotaqa mosoq odrekunaman hillp'unku, chaymi vinopas mana usunqachu, odrepas mana llik'ikunqachu, nispa. 18Chaykunata Jesús paykunaman nishallaqtinraqmi, judío runakunaq huknin umalli payman hamurqan, qonqoriykukuspataq nirqan: –Ususiymi kunallanraq wañurqapun, ama hinachu kay, payta llamiykampuway kawsarinanpaq, nispa. 19Chaymi Jesusqa yachachisqankunapiwan paypa qhepanta rirqan. 20Huk warmin chunka iskayniyoq wataña yawar apaywan onqosharqan, hinaspan Jesuspa qhepanta asuykuspa p'achanpa ch'ullpanta llamiykurqan. 21Payqa sonqonpin yuyaykusqaña: Jesuspa p'achallantapas llamiykuspaqa qhaliyasaqpunin, nispa. 22Jesustaq ichaqa warmiman kutirispa nirqan: –Ususíy, kallpachakuy, iñiyniykin qhaliyachisunki, nispa. Hinan warmiqa kaq rato qhaliyarqapurqan. 23Jesustaq umalli runaq wasinman chayaspa, wañuchikuqpapi qenata tocapakuqkunata qaparkachaqkunatawan rikuspa 24nirqan: –Lloqsiychis, sipasqa manan wañunchu, puñushallanmi, nispa. Chaymi runakunaqa Jesusta asipayarqanku. 25Runakunata qarqospataq Jesusqa wasiman haykuspa makinmanta sipasta hap'iykurqan, hinan sipasqa hatarirqan. 26Chaymi Jesuspa chay ruwasqankunata lliw chay cheqaskunapi yacharqanku. 27Chaymanta Jesús rishaqtinmi, iskay ñawsakuna waqyakuspa payta qatipakurqanku: –¡Davidpa churin, khuyapayaykuwayku! nispanku. 28Wasiman Jesús haykuqtintaq chay ñawsakunaqa payman asuykurqanku, hinan Jesusqa paykunata nirqan: –¿Iñinkichischu kay mañakusqaykichis ruwanayta? nispa. Paykunataq: –Arí, Señor, nirqanku. 29Chaymi ñawinkuta llamiykurqan: –Iñisqaykichisman hina ruwasqa kachun, nispa. 30Ñawinkutaq kicharikapurqan. Hinan Jesusqa allin-allinta paykunata kamachirqan: –Aman kaytaqa pimanpas willankichischu, nispa. 31Paykunataq ichaqa lloqsispa hina Jesuspa lliw ruwasqankunata chay cheqaskunapi willakurqanku. 32Ñawsa kashaspa qhaliyaq runakuna lloqsishaqtinkutaq supaypa ñak'arichisqan upa runata Jesusman pusamurqanku. 33Supayta Jesús qarqoqtintaq upaqa rimarirqan, chaymi runakunaqa musphaspa nirqanku: –Manan hayk'aqpas Israel suyupi kay hinataqa rikurqanchischu, nispa. 34Fariseokunataq ichaqa nirqanku: –Kay runaqa supaykuna kamachiqpa atiyninwanmi supaykunata qarqon, nispa. 35Jesusqa llapan llaqtakunata ayllukunatawanmi purirqan, sinagogankupi yachachispa, Diospa qhapaqsuyunmanta allin willakuykunata willaspa, imaymana onqoyniyoqkunata, nanayniyoqkunata qhaliyachispa. 36Chaypin Jesusqa runakunata rikurqan mana michiqniyoq ovejakunata hina wikch'usqata, ch'eqechisqata, chaymi paykunata khuyapayarqan. 37Hinaspanmi yachachisqankunata nirqan: –Cosechanaqa askhapunin, llank'aqkunataq ichaqa pisilla. 38Chayrayku, chakrayoqta valekuychis cosechanman llank'aqkunata kachamunanpaq, nispa.
Copyright
Learn More


text:
1Ya'a Pablo Salbacü Jesuspa nunanmi isquirbiycamuc. Tayta Diosmi jucnin puydï caćhanpä japächaycamal allin willacuyninta willacunäpä caćhamäla. 2Cay allin willacuyca Tayta Dios unay willacünincunawan limalicamäśhanchic shiminćhu cäyäcämari. 3Chay willacuy Chulinpïmari. Pay nuna cayninpïtá puydï mandacü Davidpa milayninpi śhamulmi ya'anchicnuy nuna cala. 4Ñatac Tayta Diospa Rasun Chulin caśhantá Chuya Ispiritunpa munayninwan wañuycäpi śhalcachimuśhanwanmi camalachila. Pay Duyñunchic Salbacü Jesusmá. 5Paypamari llaquipäcuyninćhu Tayta Dios willacüninpälä ćhulaycaman jinantin pachäćhu mana-Israel nunacunäta payman chalapacachiptí cäsuculcänanpä. 6Aw-ari, paymi am Roma malcaćhu cäcunätapis ayaycuśhunqui Jesusninchicpa nunan capäcunayquipä. 7Chaymi am Romaćhu cäcunäman, Tayta Dios cuyaśhancunäman, Jesusninchic nunan canayquipä ayaycuśhancunäman isquirbiycälimuc. Quiquin Tayta Diosninchicwan Duyñunchic Jesuspa llaquipayninpïta jawca cawsay amcunaćhu caycuchun. 8Puntactá, jinantin malcacunäćhu allin chalapacuyniquipi limapäcuśhanta uyalilmi Tayta Diosninchicta sulpäta ucú Jesusninchicpa. 9Paytam llapan śhun'üwan cay Chulin Jesuspi allin willacuyta willacuśhtin sirbí. Diosninchicmari tuquicta yaćhan mana pishipällal amcunapi mañacuśhäta. 10Chaynütacmi mañacuyá, Tayta Dios munaptin'a amcunaman ćhämunäpäña. 11Rasunpa śhamuyta wañupacuyá Chuya Ispirituwan chalapacuyniquićhu callpanchaycälinacpämi. 12Aw-ari, ampis ya'apis Jesusninchicćhu chalapacuyninchicpam yanapänacuycunchic. 13Chalapacü-masïcuna, canancamapis mayćha amcunaman śhamuyta munalá. Ñatac imaymana sasachacuycunam licalicämun licalicämun. Yaćhaycälinayquitamari muná mana-Israelcunäćhu lulaśhänuy amcunaćhüpis Tayta Diospä achca-achcacta juntuycuyta munaynïwan śhamuyta atipacamuśhäta. 14Cay allin willacuyta willacunäpä lluy-lluyman mänum cayá: sumänin nunacunämanpis, mana cäpä licaśha nunacunämanpis, chaynütac yaćhayniyücunämanpis mana yaćhayniyücunämanpis. 15Chaymi am Romaćhu cäcunämanpis willaycuypi sumä wañupacuyá. 16Aw-ari, cay Jesuspa allin willacuyninta willacuypi mayantapis manam ya'a pin'acüchu. Cayman chalapacücäta Tayta Dios salbaycunanpä sumä munaynin cayanmá, manyallapi Israel caśhtacunapïpis jinaman juccunamanpis. 17Cay allin willacuymi tantiaycachimanchic, Tayta Dios imanuypa nunacunäta allinpa licaycamäśhanchicta: chalapacuyllanchicpamari allaycunchicpis, chalapacuyllanchicpatacmi camacanchicpis. Chaymi niyan unay isquirbishanćhüpis: “Chalapacuyllanpa allinpa Tayta Dios licaycuśhancällamá rasun allin cawsayniyu can'a” nil. 18Chaynütacmi Tayta Dios piñacuynintapis camalaycachimanchic chay sumä mana allin lulayninwan rasuncäta lisinanpä atajäcunäpä. 19Paycunapá Tayta Dios piñacun uyaypa camalaycachicuptinpis ipanchapäcuśhanpam. 20Masqui quiquin Tayta Diosta mana licayalpis, cay pachäta camaśhanpi lluy lulaśhanta licaśhanchicwanmi ichá yaćhanchic Tayta Dios rasun caśhanta, jinaman wiñay munayniyu caśhantapis. Chayurá manam mayanpis imapi limalcälinan canñachu. 21Chaynu Tayta Diosta lisiyalcalpis nunacunaca manam Tayta Diostanüchu altuman julaycälila nïtac sulpätapis uculcälachu. Aśhwanpam uman chalaśhan yan'alcunaman tantiayalcan, śhun'unpis pasaypimanñamari muyülun. 22Chaynu yaćhayniyütucüśha cayalcalpis pasaypi luclumanmi muyülälin. 23Wiñay simpri cawsä Tayta Diosta alawapäcunantá, chincacü nunactanuy luläśha taytachacunacta, pishucunacta, culucunacta, imaymana licchä uywacunactam cuyacalcälin. 24Chaymi chay anla śhun'uncunap munayninman Tayta Dios caćhaycüla. Jinaptinmi quiquin-pulacuna pin'ay anla lulaycunaman ćhächinaculcäla. 25Rasuncäpïtá aśhwanpam artiman muyucalcälila. Chaynüpam quiquin Camacücäta alawapäcunantá chay camaśhancunällacta alawapäcula, sirbipäcula. ¡Ñatac Diosllari imaycamapis alawäśha cachun! ¡Chaynu cachun! 26Chaynu quiquinpa munayninta lulayalcaptinmi, Tayta Dios caćhaycüla chay pin'ay anla lulay munaśhancunäman. Chaymi walmicunäpis wayapancunacta caćhaycul walmi-masincunawan anla juchapacuycunaman muyucalcälila. 27Chaynütacmi wayapacunäpis, walminwan tuqui cacunantá, quiquin-pulacuna wañuy-wañuyta munapanacücuyalcäla. Chaymi wayapa-pulacuna pin'ay anla lulaycunacta lulayalcäla. Caynu iwïsha lulaynincunapïmi mućhuyninta ćhasquipäcun. 28Chaynu śhun'unpi Tayta Diosta alupäcuptinmi pasaypi śhun'unpä munayninmanña caćhaycüla imaymana mana lulanacunacta lulapäcunanpä. 29Chaymi imaymana mana allincunallawan tawacüśha cayalcan: imaymana anla lulaycunawan, lägacuycunawan. Chaynütac inbidiacuycunawan, wañuchicuycunawan, ma'anacuyllacta ashiycunawan, mana allin iwïsha limaycunallawan, waśha limaycunallawan. 30Chaynütacmi tumpapäcun, Diosta ćhïnipäcun, mana allinta pinsapäcun, nunatuculcan, munay-sapa capäcun, taytancunapä shimi-sapa capäcunpis. 31Paycuná mana uyalïtucücunam, limayninman mana chalapacunacunam, mana śhun'uyu nunacunam, mana pampachaycuyta yaćhäcunam, mana llaquipayniyücuna imam. 32Ñatac caynu luläcunäta Tayta Dios wiña-wiñaypä mućhuchinan caśhanta yaćhayalcalpis manamari lulayllachu lulapäcun, sinu'a juccuna lulaptinpis bïbapäcunlämi canpis.
Copyright
Learn More


text:
Inka Garcilaso de la Vega
Inka Garcilaso de la Vega (Gómez Suárez de Figueroa), (* 12 ñiqin ayriway killapi 1539 watapi watapi Qusqu llaqtapi paqarisqa - 23 ñiqin ayriway killapi 1616 watapi Córdoba llaqtapi Ispañapi wañusqa, Inkakunap kawsayninmanta Ispañulkunap atisqanmantapas achkata qillqarqan.
Taytanqa Ispañamanta Garcilaso de la Vega karqan, Mamantaq Chimpu Uqllu, Wayna Qhapaq inkap kuchan. Taytan wañuptinsi, Garcilasoqa Ispañata mitmarqan. Qhichwa simi mama simin kaptinpas, "Comentarios Reales de los Incas" ñisqata kastilla simipi qillqarqan.
Qillqasqankuna[llamk'apuy | pukyuta llamk'apuy]
- Comentarios Reales de los Incas, Lisboa (Portugal) 1609; Musuq liwruchasqa: Fondo de Cultura Económica, Lima 1991, ISBN 9681648927, Huk liwruchasqa: Ciudad de México 2004, ISBN 9681648935
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Inka Garcilaso de la Vega.


text:
Aida
Aida nisqaqa Giuseppe Verdi-p qillqasqan taki aranwaymi, tawantin rakiyuq. Rimayninqa Antonio Ghislanzoni-p qillqasqansi, Suez Kanalpa kichariyninpaq qillqasqas, ichaqa 24 ñiqin qhapaq raymi killapi 1871 p'unchawpis Qahira llaqtapi ñawpaq kuti pukllasqa.
Pukllasqa runakuna[llamk'apuy | pukyuta llamk'apuy]
- AIDA: Ithiyupyayuq isklaw warmi, Amonasrop ususin (soprano)
- RADAMÉS: Iqiptuyuq awqaq pusaq (tenor)
- AMNERIS: Iqiptup qhapaqninpa ususin (mezzosoprano)
- AMONASRO: Ithiyupyap qhapaqnin (barítono)
- RAMFIS: Iqiptup hatun umun (bajo)
- QHAPAQ: Iqiptup qhapaqnin (bajo)
- KACHA (tenor)
- UMU WARMI (mezzosoprano)
- UMUKUNA, MINISTRUKUNA, AWQAQKUNA, KAMACHINAPI LLAMK'AQKUNA, ISLAWKUNA, ITHIYUPYAYUQ WICH'ASQAKUNA, IQIPTU MAMA LLAQTA.


text:
1Chaura Atenas marcapita aywacur, Corinto marcaman Pablo çhayaran. 2Israel-masin Aquilawan tincuran. Aquilapa warmin caran Priscila. Aquilaga Ponto marcapita caran. Chaypis mandaj Claudio llapan Israel runacunata Italia quinran Roma marcapita jarguchiptin, aywacuran. Chayraj Corinto marcaman çhayash caran. 3Aquila purichina jiru çhaqui wasi tulduta jiraj. Pablupis wasi tulduta jiraptin, iwal juyar Aquilawan yanapänacuran. 4Diyawardacunaçhüna Israelcunapa shuntacäna wasinman aywaycur, Tayta Jesúspa shiminta Pablo sumaj tantiyachiran. Israel runacunatapis, jäpa runacunatapis aunichiyta munaran. 5Macedonia marcapita Silaswan Timoteo çhayamuptin ima ruraynintapis caçhariycurna, Israel runacunata Pablo willaparan: ‹‹Jesúsga Tayta Diosninchi acracushan Washäcujninchi›› nir. 6Willapaptinpis Israel runacuna wiyacuyta mana munar, Pabluta ashllir ushyaran. Ashllir ushyaptin, müdananta tapsir ushyashpan piñacuran. ‹‹Cananga quiquiquicunapita ñacaymanpis çhayanquipaj. Imaman çhayaptiquipis, ama jitapamanquichu. Cananpita jäpa runacunata Tayta Diosninchipa shiminta willapäshaj›› nir aywacuran. 7Shuntacäna wasipita aywacur, Pablo çhayaran Tito Justupa wasinman. Payga Tayta Diosninchita manchapacuj runa caran. Wasinpis caran shuntacäna wasi wajtallançhu. 8Chay shuntacäna wasipa mayur runa Crispupis wasinpa Tayta Jesúspa shiminta çhasquicäriran. Waquin Corinto runacunapis Pabluta wiyar, Tayta Jesúspa shiminta çhasquicäriran. Payman yupachicur, ushyacäriran. 9Juc chacay ricapacuynillançhu Pabluta Tayta Jesús niran: ‹‹Pablo, imatapis ama manchacuychu. Shimiquita ama amucurcuychu. Shimïta willapäcamuy. 10Maquïçhu puriptiqui, pipis mana imanäshunquipächu. Cay marcaçhu acracushä runacuna achcajmi.›› 11Chaymi wata pullanninraj Corinto marcaçhu Pablo juyapäriran Tayta Diosninchipa shiminta tantiyachicur. 12Mandaj Galiónpa maquinçhu Acaya marcacuna caycashan wichan Israel runacuna Pabluta ticrapacurcuran. Charircur, Galiónpa dispächunman aparan: 13‹‹Cay runa: ‹Tayta Diosninchita alliman çhurashun› nirpis, mandajninchipa shiminta pampaman çhuraycan›› nir. 14Chaura Pablo chapacunanpaj caycaptin, Mandaj Galión niran: ‹‹Israel runacuna, cay runa llutanta rurash captin, wañuchicush-ima captin, shimiquita wiyäman. 15Ninshi-ninshi-jananmi ichanga, Moiséspa shimin-janan piñanacushayqui-jananmi ichanga, wiyaytapis mana munächu. Quiquiquicunalla ushyacächinquiman.›› 16Chaynuy nir dispächunpita llapanta jarguriran. 17Jarguriptin, dispächu puncullaçhu Sóstenesta magapäcuran. Payga shuntacäna wasiçhu mayur runa caran. Chaypis mandaj Galión mana imasi jucuranchu. 18Corinto marcaçhu unaylla Pablo juyapäriran. Chaypita llapan irmänucunata wamayaycur, Cencreas marcaman aywacuran. Cencreas marca lamar cantullançhu caran. Aquilapis warmin Priscilawan aywäshiran. Siria quinranman mana llucshillar, Cencreas marcallaçhu Pablo ajchanta rutucuran: ‹‹Tayta Diosninchiwan parlanacushäta çharcushcäna. Payga sumaj washämasha›› nir. Chaynuy nir bütiman jigarcur, aywacäriran. 19Éfeso marcaman çhayar, warmintinta Aquilata jaguiycuran. Chay marcaçhu shuntacäna wasiçhu Israel runacunawan Pablo tapunacuran. 20Israel runacuna Pablo unaylla juyapärinanta munaran. 21Munaptinsi, Pablo niran: ‹‹Juyayta mana camäpacüchu. Tayta Diosninchi camacächiptinmi ichanga, imayllapis cutimushaj.›› Chaynuy nir Éfeso marcapita bütiwan aywacuran. 22Cesarea marcaman çhayar, Jerusalén marcaman aywaran jutucaj irmänucunata wamayaj. Jinarcur Antioquía marcaman cuticuran. 23Antioquía marcaçhu unaylla juyapäriran. Chaypita unay çhayashan marcacunaman yapay watucuj Pablo cutiran. Galacia quinranmanpis, Frigia quinranmanpis cutiran. Marcan-marcan purir, llapan irmänucunata sumaj shacyächiran. 24Chay wichan Alejandría marcapita Éfeso marcaman Apolo jutiyuj runa çhayaran. Payga Israel runa caran. Rimaytapis sumaj yaçhaj. Tayta Diosninchipa shimintapis sumaj tantiyaj. 25Tayta Jesúspita sumaj yaçhacuran. Chaymi llapan shungunwan Jesús pï cashantapis tantiyachicuran. Ichanga Ushyachicuj Juanpa shimillantaraj Apolo musyaran. 26Juc cuti shuntacäna wasiçhu Apolo llapan shungunwan willapäcuycaran. Chayta wiyar, Aquila warmintin shuyninpa wasinman pusharan. Aquilapa warmin caran Priscila. Jinarcur mana musyashancunata sumaj tantiyachiran. Tayta Diosninchipa maquinçhu imanuy-imanuy cawananpäpis willaparan. 27Chaypita Acaya quinranman Apolo aywacuyta munaptin, irmänucuna shacyächiran. Acaya quinrançhu irmänucunamanpis cartacuran: ‹‹Apolo Tayta Diosninchipa shiminta sumaj tantiyachicun. Llapan shunguyquiwan çhasquicäriy, ari›› nir. Allipaj chay marcaman Apolo çhayaran. Tayta Diosninchi yanapaptin, irmänucunata sumaj shacyächiran. 28Israel-masincunam ichanga tincuparan: ‹‹Jesús mana Washäcujninchichu›› nir. Chaypis llapanpa ricay ñawinçhu Tayta Diosninchipa shiminta liguipar, Apolo tantiyachiran: ‹‹Jesúsga rasunpa Washäcujninchi›› nir.
Copyright
Learn More


text:
1Chay p'unchaykunapin Israel suyuqa mana reyniyoq kasharqan. Efraín orqo-orqomanta aswan ukhuneqpin Leví ayllumanta huk runa tiyakuq. Paymi Judá aylluq Belén llaqtanmanta huk sipasta tiyaqmasin kananpaq pusakurqan. 2Chay warmitaqmi ichaqa phiñarqokuspa Belenpi taytanpa wasinman pasakapurqan, chaypitaq tawa killantin tiyamurqan. 3Chaymantataq qosanqa kamachinta pusarikuspa iskay asnonta qatiykukuspa qhepanta puririrqan warminta sumaqta rimaykuspa pusakampuq. Chayaqtintaq warminqa pusaykurqan, taytanpas payta rikuspa mayta kusikuspa chaskiykurqan. 4Suegrontaq hark'arqan qhepakunanpaq, hinan mikhurqanku ukyarqanku chaypi puñupurqanku, paytaq kinsa p'unchayta qhepakurqan. 5Tawakaq p'unchaypitaq tutallamanta sayarispa ripunanpaq q'epichakurqan, suegrontaq ichaqa hark'aykurqan: –Imallatapas mikhuykuyraq, chaymantaña ripunkichis, nispa. 6Hinan suegrontin tiyaykuspa mikhurqanku ukyarqanku, suegrontaq qatayninta nirqan: –Kunan tutatawan kaypi puñukuy, hinaspa kusikunki, nispa. 7Wakmanta ripunanpaq sayariqtintaq, suegronqa hark'aykurqan, hinan payqa qhepakurqan. 8Phisqakaq p'unchaytaq tutallamanta sayarillarqankutaq, hinan wakmanta suegronqa hark'aykullarqantaq: –Ama pasapuyraqchu, imallatapas mikhuykunkiraq, huk chhikanta suyaykuyraq, nispa. Chaymi paykunaqa tiyaykuspa mikhurqanku. 9Wakmanta Leví ayllu runa warmintin kamachintin ima ripunanpaq sayariqtintaq, suegronqa hark'allarqanpunitaq: –Qhawariy intita, kay horasñamá, kay tutatawan qhepakuy kusikunaykichispaq, paqarinña ichaqa tutallamanta wasiykiman ripunkichis, nispa. 10Leví ayllu runataq ichaqa mana qhepakuyta munaspa pasapurqanpuni iskaynin caronayoq asnontin, tiyaqmasin warmintin, kamachintin ima. 11Manaraq inti haykuytataq Jerusalén nisqa Jebusman qayllaykurqanku, hinan kamachiqa nirqan: –Haku, Jebus runakunaq llaqtanman qorpachakuq haykusun, nispa. 12Leví ayllu runataq kutichirqan: –Manan wak runakunaq llaqtanmanqa mayqenmanpas haykusunmanchu, paykunaqa manan Israel runakunachu kanku. Rillasun Gabaakama, 13hinaspa qorpachakusun Gabaa llaqtapipas otaq Ramapipas, nispa. 14Ahinapin inti haykuyllataña Benjamín aylluq Gabaa llaqtanman chayarqanku. 15Ñanmanta t'aqarikuspataq qorpachakunankupaq Gabaa llaqtaman haykurqanku, hinaspan plaza pampapi tiyaykurqanku, manataq pillapas: Qorpachasqayki, nirqanchu. 16Tutayaykuytañataq huk yuyaq runa chakramanta hamusharqan, payqa Efraín orqo-orqomantan karqan, Benjamín aylluq Gabaa llaqtanpi tiyakuq. 17Chay yuyaq runataq purikuq runa plazapi tiyashaqta rikuspa chimpaykurqan, tapuykurqantaq: ¿Maymantan hamushankichis? ¿Maytataq rishankichisri? nispa. 18Paytaq nirqan: –Tutayarqachikuykun. Judá aylluq Belén llaqtanmantan hamushayku, Efraín orqo-orqoq ukhun tiyasqaymanraqmi kutipushayku. Belenpi kasqaykumantan kutipushayku, ichaqa manan mayqenpas: Qorpachasqayki, niwankuchu. 19Kashanmi q'achupas ichhupas asnoykupaq, kashallantaq t'antapas vinopas warmiypaq, runaypaq, ñoqapaqpas, imaykupas kashankaman, nispa. 20Hinan yuyaq runaqa kutichirqan: –Allinpunin, chay hinaqa, hakuyá wasiyta, ima munasqaykitan qosqayki, manan munaymanchu plazapi illarinaykitaqa, nispa. 21Hinan wasinman pusarikurqan, chaypitaq asnokunaman qaraykurqan. Paykunataq chakinkuta maqchikurqanku, chaymantataq mikhurqanku ukyarqanku. 22Allin kusisqaña kashaqtinkutaq, chay llaqta millay runakunaqa hamurqospa chay yuyaq runaq wasinta muyuykurqanku, wakintaq punkuta takaspa nirqanku: –¿Maymi chay qorpachasqayki runa? Horqomuwayku t'inkikunaykupaq, nispanku. 23Wasiyoq taytataq lloqsimuspa paykunata nirqan: –Wawqeykuna, amayá kay millaytaqa ruwaychischu, kay runaqa wasiypin qorpachakushan. 24Kayqa ususiy kashan, mana qhariwan kaqraq, kashallantaq kay runaq warminpas. Kunanpacha paykunata horqomusqaykichis ima munasqaykichista ruwanaykichispaq. Kay runata ichaqa amapuni chay millaytaqa ruwaychischu, nispa. 25Chay runakunataq mana uyariq tukurqanku, chaymi Leví ayllu runaqa warminta paykunaman horqorqan. Hinan chay runakunaqa chay warmita ima munasqankuta ruwaspa violarqanku illariq tutantin, illarimuytataq wikch'upurqanku. 26P'unchayamuqtintaq warmiqa hampurqan chay qorpachasqa kasqanku wasipi qosanpa kasqanman, punkuman chayamuspataq laq'akuspa wikch'urayapusharqan. 27Qosantaq tutallamanta sayarispa punkuta kicharikamurqan wakmanta puririnanpaq, hinan punku haykunapi tiyaqmasin warmiqa laq'arayapushasqa, punku sarunaman makinkunata churaykuspa. 28Paytaq nirqan: –Sayariy, haku ripusun, nispa. Warmiqa manan rimarirqanñachu. Hinan payqa warminpa ayanta asnonman cargaykuspa wasinman apakapurqan. 29Wasinman chayaspataq warminpa ayanta cuchillowan chunka iskayniyoqman kuchurqarirqan, chaytataq apachirqan Israel runakunaq tiyasqankunaman. 30Hinan chayta llapan rikuqkuna nirqanku: –¡Egiptomanta Israel runakunaq lloqsimusqanmanta kunankamaqa manan kay hina rikukurqanraqchu! ¡Manan hayk'aqpas kay hinaqa karqanraqchu! Kunanri, ¿imanasuntaq? ¡Manan hinallaqa kanmanchu! ¿Ima ruwananchistapas yuyaykusunpunin? nispa.
Copyright
Learn More


text:
1Waugui-panicuna, gamcuna musyayanquimi Israel runacunata unay ima päsashgantapis. Egipto nacionpita jorgamurmi Tayta Diosninsi milagrucunata rurargan. Saymi pucutayta yurisimorgan say pucutay guepalanpa Israel runacuna aywayänanpä. Saynöpis Puca Lamarta ishcayman raquergan chaupinpa päsayänanpä. Saymi Jesucristuta chasquicur nogansi bautizacushgansino paycunapis Moiseswan lamar chaupinpa päsar bautizacushno cayargan. 3Saynöpis Tayta Diosninsi puestupashgan micuyta paycuna lapanmi micuyargan. 4Saynölami yacunaypita wanunanpä caycäyaptin gagapita yacuta Diosninsi pashtasimorgan lapan upuyänanpä. Say gagaga yarpäsimansi Jesucristupitami. Saynölami sunyag jircacho Diosninsi waran waran nistashgancunatapis puestupargan. 5Say milagrucunata ricaycarpis Tayta Diosninsita ascagmi cäsucuyargansu. Saymi sunyag jircacho mana cäsucogcunataga Tayta Diosninsi ushacäsergan. 6Israel runacunata sayno castigargan nogansipis tantyacur mana jusalicunansipämi. 7Saynöpis ïdulucunata ama adorayaysu. Israel runacunaga goripita rurash becërruta adorar jusalicushganpitami Tayta Diosninsipa palabrancho cayno guelgaraycan: “Goripita becërrutano ruraycurmi lapan micuyargan y upyayargan. Micuyta ushasquirnami Diosta mana chasquicogcunanöpis olgucuna warmicunawan jusalicuyargan.” 8Saynöpis warmicunawan ama jusalicuyaysu. Israel runacunaga warmicunawan jusalicuyashganpitami Tayta Diosninsi juc junaglacho ishcay chunca quimsa waranga (23,000) runacunata ushacäsergan. 9Saynöpis Tayta Diosninsita ama obligashunsu quiquinsi munashgansita rurasinansipä. Israel runacuna quiquin munashganno obligayta munayaptinmi Tayta Diosninsi castigargan culebracunawan picasiypa. Say castïguwanmi saysica wanuyargan. 10Saynöpis Israel runacunata yanapänanpä Tayta Diosninsi Moisesta churaptinpis waquenga paypa contranmi rimayargan. Sayno rimayaptinmi angilninta Tayta Dios cachamorgan paycunata wanusir ushacäsinanpä. 11Unay Israel runacunata sayno castigashganta Tayta Diosninsipa palabrancho guelgaraycan nogansi canan wisanpis tantyacunansipämi. Jusalicushganpita Israel runacunata castigashgannömi nogansitapis jusalicushgaga castigamäshunpä. 12Sayno caycaptenga cuidä Tayta Diosninsi munashganno cawaycashgayquicho gamcunapis jusalicuyanquiman. 13Jusalicasimänansipäga cay pasacho imalapis caycanmi. Sayno captinmi imanöpapis mana jusalicunansipä Tayta Diosninsi tantyasimansi. Pay tantyasimashgansita cäsucorga manami jusalicushunpäsu. 14Israel runacuna ïduluta adorayashganpita Tayta Dios castigash caycaptenga gamcunapis, waugui-panicuna, ïdulucunata ama adorayaysu. 15Tantyacog runacuna carga tantyacuyanquimanmi cay nicashgä rasunpaypa cashganta. 16Santa Cënacho vïnuta upur ¿manacu yarpansi Jesucristo nogansi-raycu yawarninta jichashganta? Saynöpis Santa Cënacho tantata paquipänacur ¿manacu yarpansi Tayta Dios salvamänansipä Jesucristo cruzcho wanushganta? 17Santa Cënacho juc tantalata lapansi micur Tayta Diosta adorarmi maysica carpis juclaylano caycansi. 18Israel runacunapis Tayta Diosta adoracunan altarcho pishtayashgan aysata micur lapanpis juclaylano caycäyan. Saynölami pipis ïdulucunapa jutincho pishtashgan aysata micorga say ïdulucunata adoragcunawan juclaylano caycäyan. 19Ïdulucunaga manami munayyogsu caycan. Ïdulupa jutincho uywata pishtaptinpis say ïduloga imachöpis yanapansu. 20Saymi ïdulucunapa jutincho pishtashgan aysata micorga ïdulucunata adorananpa trucanga supaycunatami adoraycan. Sayno caycaptenga ídolo adorag runacunawan say aysata micur gamcunapis supaycunatami adoraycäyanqui. Nogaga manami munäsu supaycunata adoranayquita. 21Santa Cënacho vïnuta upuycarga ¿imanirtä Jesucristuta mana chasquicog runacunawan shuntacar ïdulucunata adorananpä apayashgan vïnutapis upuycäyanqui? Say vïnuta uporga supaycunatami adoraycäyanqui. Saynöpis Santa Cënacho tantata micuycarga ¿imanirtä waquin runacunawan shuntacar ïdulucunata adorananpä apayashgan aysata micuycäyanqui? Say aysata micorga supaycunatami adoraycäyanqui. 22Ïdulucunata adorananpä apayashgan vïnuta upur y aysata micorga Tayta Diosninsitami rabianaycäsiyanqui. ¿Manacu tantyayanqui Tayta Diosninsita rabianäsiyaptiqui castigayäshunayquipä cashganta? 23Say aysata micunayquipä y vïnuta upunayquipä libri caycarpis ama gongäyaysu micuyaptiqui yäracog mayinsicuna jusalicuyashgayquita yarpäyänanpä cayashganta. Jusalicuyashgayquita yarparga ¿imatarä gamcunapita yachaconga Tayta Dios munashganno cawayänanpä? 24Sayno captenga ama quiquilayqui ali cawanayquipä yarpachacuyaysu, sinöga yäracog mayinsicunapis ali cawayänanpä yarpachacuyay. 25Mercäducho aysata ranterga ïdulucunapä pishtayashganta o mana pishtayashgantapis mana tapupaylapa rantiyay. 26Cay pasacho cagcunaga lapanpis Tayta Diosninsi camashganmi caycan. 27Sayno caycaptenga pilapis micunayquipä gayasishuptiqui mana tapupaylapa garashushgayquita micuyay. 28Say gayasishogniqui ima ïdulupäpis say micuyta rurashganta wilashuptiqui isanga say micuyta micuyaynasu. Wilaycäshuptiqui say micuyta micuyaptiquega gayasishogniqui runa yarpanga gamcunapis say ïdulucunata adorar micuycäyashgayquitami. Sayno niptë waquinniqui nicäyanqui: “Runacuna lutanta yarpashgalanpitaga ¿imanirtä micömansu? 30Micuyta puestupämashganpita Tayta Diosta agradëcicur micuptëga manami pipis jamuräyämanmansu” nir. 31Sayno nicarpis lutala micuyaptiquega runacuna yarpäyanga ïdulucunata adoraycäyashgayquitami. Sayno yarparmi Jesucristuta chasquicuyangasu. Saymi micurpis, upurpis y imata rurarpis Jesucristuta runacuna chasquicuyänanpä shumag cawashun. 32Sayno caycaptenga yäracog mayinsi Israel runa captinpis mana Israel runa captinpis shumag yarpachacushun guepaman mana cuticunanpä. 33Saymi nogapis shumagrä yarpachacö ima micuytapis micunäpä o mana micunäpäpis. Lapantapis noga rurä runacuna Jesucristuta chasquicur salvacuyänanpämi.
Copyright
Learn More


text:
1Tayta Diosnintsiman yäracushga caycarnaga ashmaycuna shumag cäsucutsun patronninta. Tsaynogpami Tayta Diosnintsita y wilacuyninta pipis manacagman mana churangatsu. 2Jesucristuman yäracog mayin patronnin captinpis ashmaynin respitar imaypis cäsucutsun. Ama yarpanmantsu yäracog mayin cashganpita mana respitananpag cashganta. Ashmaycuna tsaynog cananpag shumag yachatsinqui. 3Waquin runacunaga: “Señornintsi Jesucristupa ali wilacuyninta yachatsë” niycarpis lutantami yachaycätsin. 4Yachatsishgancuna más ali cashganta yarparpis paycunaga manacagcunalatami yachatsipäcun. Yachag-tucur lutanta yachatsipäcuptinmi runacuna cawapäcun chiquinacur, ashlinacur y jagayätsinacur. 5Manacagcunata yachatsishgannoglami quiquinpurapis manacagcunalapita rimanacärin. Paycunaga manami tantyantsu Jesucristupa wilacuynin ima cashgantapis. Tsaynogpis tsay lutan yachatsicogcunaga rïcuyayta yarparmi yachatsipäcun. Paycunaga yarpapäcun rïcu caylacho ali caway cashgantami. [Paycunawanga ama juntacaypistsu.] 6Ali cawayga manami rïcu caychöragtsu caycan. Tsaypa trucanga rïcu carpis o wactsa carpis Tayta Diosnintsi munashgannog cawaymi más alega caycan. 7Garapächulami yurishcantsi. Tsaynoglami wanurpis imatapis mana apashuntsu. 8Juc vïdaman imatapis mana apanantsipag caycaptenga nistashgantsicunata Tayta Diosnintsi camaripämashgantsiwan cushishgala cawashun. 9Rïcu caylata munagcuna tarishgalanwanga mana contentacushpanmi lutan ruraycunaman churacan. Tsaynog cawashganpita fiyupami nacangapag. Waquin waugui-panicunapis rïcuyaylapag yarpachacurmi Jesucristuman manana yäracunnatsu. Tsaynog cashganpitami cananpis nacarcaycan. 11Timoteo, Tayta Diosta chasquicushga caycarga lutancunata ama ruraytsu. Rïcu canayquipag yarpachacunayquipa trucanga yarpachacuy Tayta Diosnintsi munashganta imaypis ruranayquipag, paylaman yäracunayquipag, runa mayiquita cuyapänayquipag, ima captinpis pacenciacunayquipag y pitapis manacagman mana churanayquipag. 12Guërracho soldäducuna mana gueshpiypa pelyashgannog gampis mana ajayaypa Tayta Diosnintsi munashgannog caway. Paypa naupancho imayyagpis cawanayquipagmi Tayta Diosnintsi acrashushcanqui. Tsay cawayta chasquishcanqui yäracog mayintsipa naupancho Jesucristo munashgannog imaypis cawanayquipag cashganta promitirmi. Tsayta mana gongaylapa yarparay. 13Timoteo, ama gongaytsu Jesucristupis wanushganyag Tayta Diosnintsi munashgannog cawashganta. Wanutsishga cananpag cashganta musyarpis Poncio-Pilätupa naupancho mana mantsacuypami Israel runacunapa mandagnin rey cashganta nergan. Tsaymi cawayta gomagnintsi Tayta Dios y tsurin Jesucristupis ricaycämaptintsi gamta caynog në: 14Tayta Diosnintsi nishgancunata lapantapis mana gongaylapa cumpliy hasta Señornintsi Jesucristo cutimunanyag. 15Señornintsi Jesucristutaga elagpitami Tayta Diosnintsi cay patsaman cachamonga. Tayta Diosnintsega munayniyogmi caycan nación mandag reycunapag, autoridäcunapag y pï-maypagpis. 16Payga imayyagpis cawagmi y fiyupa chip-chipyaycagchömi caycan. Paytaga manami pipis ricantsu. May-tsaychöpis lapan runacuna payta alabayculätsun. Paypa maquincho lapan runacunapis cayculätsun. Amén. 17Musyantsimi riquëzacunaga ushacagla cashganta. Tsaymi rïcu cag waugui-panicunata yachatsinqui rïcu cashganpita mana runa-tucunanpag. Tsaynogpis yachatsinqui riquëzancunaman atiënicunanpa trucanga Diosnilantsiman yäracärinanpag. Paymi imachöpis yanapamantsi lapan nistashgantsicunata tarinantsipag. 18Tsaynogpis rïcucunata yachatsinqui runa mayinta ali ricananpag y wactsacunatapis yanapananpag. 19Tayta Diosnintsiman yäracur alicunata rurarmi rïcucuna gloriacho riquëzanta churacognog carcaycan. Tsaynogpami gloriacho mana ushacag cawayta taripäconga y cay patsachöpis ali cawapäcongapag. 20Timoteo, cay cartacho yachatsishgäcunataga mana gongaylapa ruray. Ama cäsupaytsu lutan yachatsicogcunataga. Tsay runacunaga yachag cashganta yarparpis manacagcunalatami yachatsipäcun. 21Waquincunaga tsaynog lutanta yachatsirmi Jesucristupa wilacuyninta manana cäsucärinnatsu. Gamta y gamwan caycagcunatapis Tayta Diosnintsi imaypis yanapayculäshunqui. [Amén.]
Copyright
Learn More


text:
Bajo Biavo distritu
Bajo Biavo distritu; (kastilla simipi: distrito de Bajo Biavo) nisqaqa huk distritum Sumaq qhaway pruwinsyapi, Piruw mama llaqtapi.
Yuyarina
- 1 Wiñay kawsay
- 2 Allpa saywachi
- 3 Llaqtakuna Ayllu llaqtakuna - Uchuy llaqtakuna
- 4 Waki
- 5 Yachay tarpuy
- 6 Karu puriy
- 7 Yachaychiy
- 8 Musiku
- 9 Apaykachana
- 10 Distritupi paqarisqa runakuna
- 11 Willay pukyukuna
- 12 Kaypipas qhaway
- 13 Hawa t'inkikuna
Wiñay kawsay[llamk'apuy | pukyuta llamk'apuy]
P'unchaw Kamasqa 31 ñiqin qhulla puquy killapi 1944 watapi wata; Manuel Prado Umalliq.
Allpa saywachi[llamk'apuy | pukyuta llamk'apuy]
Llaqtakuna Ayllu llaqtakuna - Uchuy llaqtakuna[llamk'apuy | pukyuta llamk'apuy]
Uma llaqtanqa Musuq Lima llaqtam.
Waki[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
8 594 runakuna
Iñiy[llamk'apuy | pukyuta llamk'apuy]
Llaqtap amachana santun[llamk'apuy | pukyuta llamk'apuy]
Yachay tarpuy[llamk'apuy | pukyuta llamk'apuy]
Karu puriy[llamk'apuy | pukyuta llamk'apuy]
Yachaychiy[llamk'apuy | pukyuta llamk'apuy]
Musiku[llamk'apuy | pukyuta llamk'apuy]
Apaykachana[llamk'apuy | pukyuta llamk'apuy]
Distritupi paqarisqa runakuna[llamk'apuy | pukyuta llamk'apuy]
Kurakakuna[llamk'apuy | pukyuta llamk'apuy]
- 2011-2014: Aldo Benjamín Silva Ushiñahua Accion Regional.[1]
- 2007-2010: Juan Siguenas Vaca.


text:
Wawqe panakuna, indígena originario sutichasqa, 226 watakunata yuyaspa Tupaj Katarij sutinta uqarinku, jinamantataj yuyarinku jatun kamachij niyninta “waranqa waranqaman tukuspa kutirimusaj”.
Laqaya ayllupi, Apu Mallku Tupaj Catarita yuyarinku imaynatachus wañichikunku sajra runa españulkuna Peñas llajtapi, uj watataña ujllatatantakujtin, ujllatakajtin.
Zenobi Quispe, Foro indigenamanta, willaykamun chay programa ruakusqankuta, Tupaj Kataritataj sutichanku, Kollasuyu llajtataj qespirichij, jinamantataj Ayo Ayo llajtatataj qespichij kay civilización Andina-Amazónica, sutichasqamanta.
Kay yuyaytaj ruakun lacaya llajtapi, (maypichus wachasqa kasqa, Apu Mallku Tupaj Katari, chaymantaj Kutir Katari majt’akuna risqanku, coordinadora ayllu originario El Altokunamanta, Fundación Amawtica Fausto Reynagapis.
Jinamantataj, chaypi karqanku centro de Desarrollo Integral “Ajllaywasi”, centro Andino de Estudios Estratégicos, Centro de Estudiantes Campesinos, Foro Indígena, Centro de Estudios Sociales.Universidad Tomas Katari


text:
Sach'a muthuy
Sach'a muthuy nisqawanqa runa sach'atam urmachin k'ulluta icha yamt'ata chaskinanpaq. Sach'ataqa ch'iqtanawanmi icha khistunawanmi muthun.
Sach'a-sach'api mana nisyu sach'akunata muthuptinqa, musuqmantam wiñakun. Allin sach'a kamaypiqa allin tupullakamam muthusun. Nisyuta muthuptinqataq - ahinataq mana icha aslla puquna allpayuq paray sach'a-sach'akunata - sach'a-sach'a qullusqa kunaqa. Chayrayku sach'a-sach'ata apruwichaspa anchatam kwidananchikmi.
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Sach'a muthuy.


text:
Marisol Espinoza
Marisol Espinoza Cruz sutiyuq warmiqa (* 31 ñiqin anta situwa killapi 1967 watapi paqarisqa Piwra llaqtapi - ), huk piruwanu willay kamayuq, pulitiku warmimpas.
Piruwanu Nasyunalista Partidu, Ollanta Humala partidupi wankurisqa kaspa, 2011 watapi Piruwpa Kunrisunman akllasqa karqan.
Alma mater: Piwra Mama llaqta Yachay suturnin.
2006 watamanta 2011 Piruwpa Kunrisunman akllasqa karqan.
Qillqasqankuna[llamk'apuy | pukyuta llamk'apuy]
Suñaykuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Marisol Espinoza.
- Sitio web de Marisol Espinoza en el Congreso de la República del Perú


text:
1Kunanka Señorninchi Jesukristu wañushkanrayku Tata Dios perdonawashkanchikunata kreyishpanchikuna paywan tantalla kushikushpa kawsanchisapa. 2Chashna Jesukristurayku Tata Dios perdonawananchikunata allita kreyiptinchikuna payka sukaman yanapawanchisapa. Sukaman yanapawananchikunata yachashpa kushikunchisapa. Chaymanta sukaman kushikunchisapa yachashpa paywan tantalla allimata kawsananchikunata. 3Chayta yachashpanchikuna sukaman padesishpanchikunapish kushikushunchisapalla. Padesishpanchikuna ashwan ashwanta yachakunchisapa mana shaykushpa Jesukristuta kreyishpa kawsayta. 4Chashna Jesukristuta ashwan allita kreyishpa kawsashpanchikuna ashwan alli rurak runakuna tukunchisapa. Ashwan ashwanta yachanchisapa Tata Dioswan mana tukuyniyukta kawsananchikunata. 5Tata Dios Espiritunta kuwaptinchikuna yachanchisapa kuyawananchikunata. Tukuy chayta yachashpanchikuna padesishpanchikunapish mana pinkakunchisapachu. 6Ñawpa tiempu mana atiparkanchisapachu mana alli rurananchikunamanta kishpiyta. Chayrayku Tata Dios munashkan tiempu Jesukristu uchanchikunarayku wañurkan. 7Mana aypa runakuna animukunmansapachu wañuyta runamasinpa lugarninpi chay runamasin alli rurak kaykaptinpish. Ichara suk runa animukunman wañuyta suk kuyanan runa ama wañunanpa. 8Chaymanta ñukanchikuna sukaman mana alli rurak kaykaptinchikunapish Jesukristu ñukanchikunarayku wañurkan. Chashna ñukanchikunarayku wañuptin yachanchisapa Tata Dios sukaman kuyawananchikunata. 9Jesukristu yawarninta ichashpa wañushkanrayku Tata Dios uchanchikunamanta perdonawashpanchikuna kastigawananchikunamantapish salvawashunchisapa. 10Tata Diosta chiknik runakuna kaykaptinchikunapish wambran Jesukristuka wañurkan Tata Dioswan kuyanakushpa kawsananchikunapa. Paywan kuyanakushpa kawsaptinchikuna Jesukristu ñukanchikunawan tantalla kawsashpa uchanchikunamanta salvawanchisapa. 11Manami salvawanchisapallachu. Jesukristu wañushkanrayku Tata Dioswan kuyanakushpa kawsanchisapa. Chayrayku sukaman kushikushpa kawsanchisapa. 12Ñawpa awilunchikuna Adan kallarirkan uchallikuyta. Uchallikushkanrayku kallarirkan viejuyayta wañunankaman. Chashnamanta tukuy mirakninkunapish uchallikushkanchikunarayku wañunchisapa. 13Manara Moisespa kamachikunankuna tiyaptinpish tukuy runakuna uchallikurkansapa. Manara Moisespa kamachikunankuna killkadu tiyaptinra mana yacharkansapachu uchankunarayku ima kastigutami chaskinkasapa nishpa. 14Chay runakuna kastigunta mana yachashpankunapish Adanpa tiempunmantapacha Moisespa tiempunkaman uchankunarayku wañuksapa. Mana Adanshina uchallikushpankunapish mana allita rurashkankunarayku wañuksapa. Adan yuyachiwanchisapa Jesukristu shamunanta uchanchikunamanta salvawananchikunapa. 15Adan uchallikushkanrayku mana atipanchisapachu wañuymanta kishpiyta. Tata Dioslla sukaman kuyawashpanchikuna atipan wañunanchikunamanta salvawayninchikunata. Jesukristu wañushkanrayku Tata Dios kikin munashpa uchanchikunamanta perdonawanchisapa paywan tantalla kawsananchikunapa. 16Ñawpa awilunchi Adan uchallikushkanmantapacha tukuy runakuna uchallikushpa kawsanchisapa. Chayrayku Tata Dios kastigawananchikuna tiyan. Chaymanta Jesukristu wañushkanrayku Tata Dios atipan tukuy laya mana alli rurananchikunamanta perdonawayninchikunata. 17Awilunchi Adan uchallikushkanrayku tukuy runakuna wañunanchikuna tiyan. Jesukristu wañushkanrayku Tata Dios kikin munashpa sukaman kuyawashpanchikuna perdonawanchisapa. Tata Dios perdonawaptinchikuna atipanchisapana allita rurashpa kushikushpa kawsayta. 18Ñawpa awilunchi Adan uchallikushkanrayku Tata Dioska tukuy runakunata kastigawananchikuna tiyan. Chaymanta Jesukristu wañushkanrayku Tata Dioska tukuy runakunata atipan perdonayta. 19Ñawpa awilunchi Adan Tata Diosta mana kasushkanrayku aypa runakuna uchallikushpa kawsansapa. Chaymanta Jesukristu Tata Diosta allita kasushkanrayku Tata Dioska aypa runakunata perdonawanchisapa. 20Tata Dios kamachikunankunata Moisesta kurkan tukuy runakuna yachananchikunapa uchasapa kananchikunata. Uchasapa kaptinchikunapish Tata Dios perdonawashpanchikuna ashwanta kawachiwanchisapa kuyawananchikunata. 21Sukaman uchallikushpa kawsashkanchikunarayku wañunanchikuna tiyan. Tata Dios sukaman kuyawashpanchikuna Jesukristurayku uchanchikunamanta perdonawanchisapa paywan sielupi mana tukuyniyukta kawsananchikunapa.
Copyright
Learn More


text:
Paskwa
Paskwa (iwriyu simipi: פסח [pésah], chaymanta grigu simipi: πάσxa [páskha], chaymanta kastilla simipi: Pascua) nisqa p'unchawpiqa, - ch'iraw mit'api (p'unchawpa tutap kaqlla kachkayninpa qhipaqnin) ñawpaq hunt'a killap qhipaqnin intichawpi, chaypa qhipaqnin killachawpipas - kristiyanukuna Jesuspa wañusqa kayninmanta sayarisqanmantam yuyaykuspa phistakunku.
Kristiyanu iñiypiqa lliwmanta aswan hatunmi raymi, Jesuspa kawsarikusqanrayku. Simana Santap tukukuyninmi.
Hudyukunataq chay p'unchawpiqa Iqiptumanta ayqisqankumantam (Exodus nisqamantam) yuyaykuspa phistakunku.


text:
1Israel runakuna, qankuna contra Señor Diospa rimasqanta uyariychis, Egipto suyumanta horqomusqan llaqta contra paypa rimasqanta uyariychis. Paymi nin: 2Kay pachantin llapa llaqtakunamantaqa qankunallatan akllakurqaykichis, chaymi tukuy mana allin ruwasqaykichiskunamanta muchuchisqaykichis, nispa. 3Purinankupaq sonqota mana tupachishaspa, ¿iskay runaqa kuska purinmanchu? 4¿Mana mikhunata hap'ishaspa, leonqa hatun yunkapi qaparinmanchu? ¿Mana imatapas hap'ispalla uña leonqa t'oqonmanta qaparimunmanchu? 5¿Toqllapi mana mikhuna kaqtin, phalaq animalqa sipitapi urmanmanchu? ¿Mana imatapas hap'ispalla toqllaqa pampamanta t'iwkanmanchu? 6¿Llaqtapi trompeta mana waqaqtinqa runakuna mancharikunmanchu? ¿Ima mana allinpas llaqtapi kanmanchu Señor Dios mana chayachimushaqtin? 7Manan, manapunin Señor Diosqa imatapas ruwanchu yuyaykusqanta kamachin profetakunaman manaraq willashaspaqa. 8¡Leonmi qaparin! ¿Pitaq mana mancharikunmanchu? ¡Señor Diosmi rimarin! ¿Pitaq mana profetizanmanchu? 9Asdod llaqtaq qhapaq wasinkunapi willamuychis, Egipto suyuq qhapaq wasinkunapipas willamuychis. Samaria orqokunaman huñunakamuychis, hinaspa chaypi ch'aqwaykunata rikuychis, hinallataq chay ukhupi sarunchasqakunatapas, nispa. 10Señor Diosmi nin: Manan chaninkaqta ruwayta yachankuchu, qhapaq wasinkupin qechusqatapas llat'anasqatapas huñunku. 11Chayraykun suyuntinta huk awqa muyuykunqa, hinaspan pukaraykita thuninqa, qhapaq wasiykikunatapas llat'ananqa, ninmi Señor Diosqa. 12Señor Diosmi nin: Imaynan michiqqa leonpa siminmanta ovejaq iskay chakinta qechun, otaq ninri puchullantapas, chay hinan Samariapi tiyaq Israel runakunaqa pisilla qhepanqaku, Damascomanta apamusqa sumaq puñunapi chutarayaqkunapas, nispa. 13Tukuy-atiyniyoq Señor Diosmi nin: Uyariychis, Jacobpa ayllun contra rimariychis. 14Huchallikusqankumanta Israelta muchuchisqay p'unchaypin Betelpi kaq altarkunata thunisaq, altar waqrakunapas willusqan kanqa, pampamantaq urmanqa. 15Thunisaqmi chiraw mitapaq wasitapas q'oñi mitapaq wasitapas, thunisaqmi marfilwan sumaqchasqa wasikunatapas, purunyachisaqmi chay munay wasikunatapas. Ñoqa Señor Diosmi chayta nini.
Copyright
Learn More


text:
1Puchuy-puchuy janançhu juyajcuna, sumaj wiyacäriy. Tayta Diosninchi ñacachishunayqui junaj janayquiçhünam. Ñacayman çhayanayquita musyaycar, atar cawanquiman. 2Ima-aycayquicunapis ismur ushyacaycan. Achic-achicyaj müdanayquicunatapis puyu ushyaycan. 3Wañuy janayquiçhu caycaptinsi, jutucushayqui juriquipis, jillayniquipis ushyacaycan. Quiquillayquipaj jutucushayqui achäqui canga Tayta Diosninchi ñacayman jitarpushunayquipaj. 4Mincayniquicunatapis llullaparcur-llullaparcur mana pägallar aruchishcanqui. Wiguinpawan mañacushanta Munayniyuj Tayta Diosninchi mayna wiyasha. 5Cay pachaçhu shunguyqui munashallanta imatapis rurashcanqui. Llapanpa janançhu cushi-cushilla cawashcanqui. Shunguyqui munashallanta rurar, quiquillayqui camaricushcanqui ñacayman çhayanayquipaj. 6Chapacuyta mana camäpacuptin, alli runacunatapis ñacachishcanqui. Wañuchishcanqui. 7Irmänucuna, ñacarsi, mana yamacällar Tayta Jesústa shuyanquiman. Payga cutimungapänam. Çhacra runapis murupacuynin sumaj wayunanpaj tamyanantaraj shuyan. 8Çhacra runa-jina mana yamacällar jamcunapis shuyanquiman. Llapan shunguyquiwan yupachicunquiman. Washäcuj Jesús cutimungana. 9Irmänucuna, quiquiqui-pura ama jagayächinacunquichu. Jagayächinacuptiqui, juchata aparicushayquipita Tayta Diosninchi jurgapäshunquipaj. Payga jurpa puncuman çhayaycämuj-yupayna çhayaycämun. 10Chaymi irmänucuna, ama jagayächinacunquichu. Manchäga unay willacujcuna ñacashanta ricacunquiman. Ñacachiptinsi, shiminta mana amucurcuranchu. Manchäga Tayta Diosninchipa shiminta willapäcuran. 11Ñacachiptinsi, canancaman shiminta mana amucurcujcunata yarparaycanchi. Alli ñawinwan Tayta Diosninchi ricashantapis musyanchi. Jobpa unay willapantapis mana junganchichu. Sumaj ñacarsi, Tayta Diosninchipita mana witicuranchu. Chaypitam Tayta Diosninchi sumaj llaquiparan. Sumaj yanaparan. 12Irmänucuna, ima captinpis, rimashayquita quiquillayqui auninqui. Tayta Diosninchipa jutintasi, runa-masiquipa jutintasi ama jugarinquichu. ‹‹Au›› nirga, ama cutiricunquinachu. ‹‹Mana›› nirpis, ama auninquinachu. Shimiquita mana çharcuptiqui, Tayta Diosninchi juchayquita taripushunquipaj. 13Chaymi ñacayman çhayarpis, Tayta Diosninchita mañacunqui. Shacya-shacyalla caycarna, Tayta Diosninchita alliman çhuranqui. 14Jishya charishuptiquisi, mayur irmänucunata jayachinqui. Paycuna Tayta Diosninchita mañacuriycur wirawan jagushunquipaj. 15Yupachicur mañacuptin, Tayta Diosninchi allchacächishunquim. Juchayquitapis jungar, mana yarparanganachu. 16Chaymi juchata aparicusha carga, mayganiquipis ama chapacunquichu. Allchacänayquipaj jucniquipaj-jucniquipaj Tayta Diosninchita mañacapunqui. Manchapacuj runacuna mañacushanta Tayta Diosninchi wiyan. 17Unay willacuj Elíaspis runa-masillanchi caran. Llapan shungunwan mañacuptin, quimsa wata pullan Tayta Diosninchi mana tamyachimuranchu. 18Yapay tamyananpaj mañacuptinna, janaj pachapita tamyamuran. Chayraj cay pachaçhu micuypis wayuran. 19Irmänucuna, pipis juchata aparicuptin, shacyächinqui Tayta Diosninchita wiyacunanpaj. 20Pipis juc irmänuta juchanpita wanacachir, allita ruraycan. Wañuypita jishpichin. Wanacuptin, Tayta Diosninchipis tucuy-niraj juchanta jungaycur mana yarparanganachu. Chayllana.
Copyright
Learn More


text:
1Naamat suyumanta Zofarmi kutichirqan: 2–Umaytan wasapawanki, manan sonqoy tiyanchu, chayraykun kutichisqayki. 3Millayta rimaspan anyawanki, ichaqa ñoqapas yachanin imayna kutichiyta. 4Qanqa yachankipunin ñawpa p'unchaymantapacha, kay pachapi runaq kasqanmantapacha, 5millay runaq kusikuyninqa pisi p'unchayllapaq kasqanta, mana allin runaq q'ochukuyninpas huk ratollapaq kasqanta. 6Chay runaq hatunchakuyninqa hanaq pachamanraqpas aypachun, phuyumanraqpas uman taripashachun, 7qhepamanqa hatun hisp'ay hinan kapunqa, amigonkunapas: ¿Maypitaq kapunri? nispan tapukunqaku. 8Mosqoy hinan pasapunqa, tuta musphay hinan chinkapunqa, manataq pipas tarinqañachu. 9Rikuqninkunapas manan rikunqakuñachu, wasinmantapas hukpaqkaman chinkapunqa. 10Wawankunan wakchakunaman kutichipunqaku, churinkunan taytanpa suwakusqanmanta kutichipunqaku 11Kallpallanpiraq wayna kashaspan hallp'aq sonqonman chinkaykapunqa. 12Hinaña mana allinkuna siminpaq sumaq karqan chaypas, hinaña qallunpa pampanpi hap'irqan chaypas, 13hinaña siminpi hap'irayarqan chaypas, mana aqtuyta munarqanchu chaypas, 14mikhusqanqa hayamanmi wiksanpi tukunqa, ch'unchulninpiqa mach'aqwaypa venenonmanmi tukunqa. 15Llapan oqosqan qhapaq kaykunatan aqturqamunqa, wiksanmantan Diosninchis wikch'uchimunqa. 16Mach'aqwaypa venenontan ch'onqanqa, mach'aqwaypa picasqantaqmi wañunqa. 17Payqa manan rikunqañachu olivo aceite mayu hinaraq phawaqta, manan rikunqañachu lechetapas miel misk'itapas mayu hinaraq phawaqta. 18Llank'asqanwan ima hayk'a tarisqantan llapanta kutichipunqa, qhapaq kaykuna tarisqantaqa manapunin malliykunqachu. 19Wakchakunatan sarunchaspa wikch'upurqan, runaq wasinkunatan hap'ikapurqan. 20Manan hayk'aqpas yarqayninta thanichikurqanchu, manan pipas hap'ipakusqantaqa qechurqanchu. 21Manan imapas oqorqonanmantaqa ayqerqanchu, chayraykun allin-kayninqa mana takyarqanchu. 22Hunt'asqa imanpas kashaqtinmi hatun llaki taripanqa, imaymana phutikuykunan payta ñit'iykunqa. 23Wiksanta hunt'achiqtinmi Diospa k'arak phiñakuynin payman aypanqa, parata hinaraqmi phiñakuyninta chayachimunqa. 24Fierro maqanamantaña ayqenqa chaypas, broncemanta p'eqtawanmi ayparqachinqaku. 25Wach'isqataqmi aychantaraq huk ladoman pasarqonqa, chhipipishaq ñawch'inpas rurunnintaraqmi lloqsirqamunqa, chaymi mayta mancharikunqa. 26Manchay laqhayaqmi paypaqqa wakichisqa kashan, Diospa ninanmi payta ruphanqa, payta ruphaspapas wasintawanraqmi tukunqa. 27Hanaq pachan huchanta q'alarparinqa, kay pachataqmi pay contra sayarinqa. 28Pay patapi Diospa phiñakuynin llimp'ariqtinqa, wasinpi lliw qhapaq kayninmi ch'usaqyachisqa kapunqa. 29Chay hinatan Diosqa millay runapaq wakichin, chay hinan Diospa unanchasqan p'uchukayqa kanqa, nispa.
Copyright
Learn More


text:
Contexto
Junio killapi 2,011 watapim presidenteta akllakurqanchik eleccionispi. Chaypim Ollanta Humala ñawpaqpi karqa, sapa pachak votokunamantam 51.4 paypaq karqa. Jurado nacional de Elecciones hinallataq hawa suyukunamanta qawaq hamuqkunapa nisqankuman hinaqa, chay eleccionismi chuya karqa, allin ruwasqa.
Chay musuq gobiernom kaykuna aypayta munarqa: wakcha kay pisiyananta, mana pipas usuchisqa kananta, llapa runa servicios soialeskunaman aypanankuta. 2,016 watakamaqa kaytam aypayta munanku: llapallan wawakuna unquykunamanta amachasqa kanankuta.
2,010 watapi musuq gobierno regionalkuna akllasqam allichakurqaku wawakunata yanapanankupaq hinallataq wayna sipaskunata, 2,011 watapi llamkayninku qallarisqanmanta pacha. 2.014 watakamam unanchasqaña kachkanku- Amazonas hinallataq Ayacucho gobiernukuna- wawakunapa sutimpi llamkanankupaq. Wawakunam aswan allin mikusqa kananku, allin saludniyuq, allin qawarisqa. Musuq gobiernowanmi musuq autoridadkuna yaykurqaku, chaymi wakin llamkaykuna sayaq hina karqaku. Kayta qawaykusun, 2,010 watapim tawa pachak pichqa chunka iskayniyuq wachakuq mamakuna wañurqaku, 2,011 watapiñataqmi tawa pachak kimsa chunka suqtayuq wachakuq mamakuna wañurqaku, pisi niqñan wañukuqkuna karqaku. Wakin provinciakunapim llamkaykuna mana kallpayuq karqaku, musuq autoridadkuna yaykunankukama.
Yachanataqmi descentralizacionwan imayna presupuesto qullqi rakisqa kasqanta. Ministerio de Economía y Finanzasmi kallpanchachirqa “Presupuesto por resultados” nisqata, chaypaqmi sapa pachak Solesmanta rakirqa 46.6 Solesta. Chay qullqim kanqa regionkunapi warmi qari warmakunapaq llamkaq programakunapaq. Autoridadkunam capacitacionkunata chaskikunanku, chay presupuesto qullqiwan wawakunapa sutimpi aswan allinta llamkanankupaq.
Perú suyunchikpim achka mama simiyuq kanchik, tukuy niraq llaqtakunam kanchik. Sapa pachak warmakunamantam, 15.7 indígena warmakuna kanku. Sapa pachak indígena warmakunamantam, qanchis chunka pusaqniyuqpa ayllunku wakcha kanku. Chaynataqmi sapa pachak warmakunamanta, tawa chunka pichqayuq sinchi wakcha kanku. Amazónico mama simiyuq kaq warmakunam, aswan wakcha kanku, qipapi tarikunku.
Sapa pachak indígena warmakunamantam, pusaq chunka suqtayuq wakcha ayllukunamanta hamunku, hinallataqmi tawa chunka isqunniyuq sinchi wakcha kanku (Estado de la niñez indígena, 2009, UNICEF). Paykunam astawan wañunku, mana allin mikusqa anemiawan kanku. Hinallataqmi pisilla chuya yakunku, manam educacionman aypankuchu, hinallataqmi mana utqayllachu registrachikunku.
2,011 watapim rikukurqaña, warmakuna aswan allinña kasqanku. Desnutrición cronicata qawaykusun: 2,010 watamantaqa, 2.8% pisiñam kachkan Amazonía ruralpi, hinallataq 2.1% Andinas regionkunapi. Kay aswan allin kayninkum qallarin, aswan achka wawakunata mamanku ñuñuchisqankuwan. Chayna kaptimpas achkaraqmi desnutricionwan warmakuna kanku.
2.000 watamanta kunakamaqa, pisiñam campupi nacimuq wawakuna wañusqanku: Ñawpaqqa sapa waranqa kawsaq nacimuqkunamantam kimsa chunka hukniyuq wañurqaku, kunanqa chunka tawayuqllañam. Kaymi chayna, mamakuna yanapasqa wachakusqanku rayku, hinallataq wiksayuq kayninkupi qawarisqa kasqanku rayku. Chayna kaptimpas, aswantaraqmi yachananchik chayllaraq nacimuq wawata, imayna allin qawariykuyta.
Qawariykusun imaynatataq educacionman aypachkanku. Aswan achka- kimsa watankumanta pichqa watankukama warmi qari warmakunam- educación inicialman rinku. 2,008 watamanta kunankamaqa 5% aswan achka warmakunam educación inicialman rinku. Campumantaqa, hatun llaqtakunapim 13% aswan achka warmakuna educación inicialman rinku. 27% indígena warni qari warmakunam mana tupaqnin gradupi matriculasqa kanku, qipa gradukunapiraqmi kanku.
2.010 watamanta kunankamaqa, aswan achka warmakunam cetificado de nacimientuyuq kanku, ichaqa amazónico llaqtakunapiqa 18% warmakunam mana certificaduyuq kanku, aswanraq 23% rural amazónico comunidadkunapi. 2,011 wata qallariypim suyunchikpi sinchi para karqa hinallataq sinchi chiri. Chaymantapas, llaqta runakunam callekunaman lluqsirqaku reckamakuq wakin regionkunapi. Mayukuna sinchita wiñaspa puqchiptinkum, wakin amazonía llaqtakunapi kimsa killata suyananku karqa claseskuna qallarinampaq


text:
1Ñáa punzhayaushcai pagri amuguna, israel rucu mandaccunandi, Diospa shimita yachachiccunandi, israel taripaccunandi Jesusta imasna ranata cuintanacunaura. Chihuasha Jesusta huatasha chi llactata mandac romano apu Pilatohuagma apanaura. 2Apasha pactanaupi apu Pilato Jesusta tapura, Can israelgunata mandac amuchangui nisha. Tapucpi rimara, Indá, can rimashcacuinta mani. 3Pagri amuguna ashcata caudsayachicpi apu Pilato cutillata Jesusta tapura, Manachu imatahuas paigunatas rimangui. Uyai, ashcagunatami canda caudsayachiunguna nira. 5Jesus randi shuc shimillatahuas mana rimarachu. Chasna mana rimacpi apu Pilato manzharira. 6Chi jista punzhagunaibi mandac amu Pilato shuc carcelbi tapariauc runata cacharic ara israelguna munashca runata. 7Chi uras shuc Barabas nishca runa tapashca ara. Paiga shuc runagunahuan gubirnuta piñasha tulashun nisha raushcai shuc runatas huanchishcamanda tapaitucura paihuan puriccunandi. 8Chi jista punzhai israel runaguna apu Pilatohuagma rinaura paihua tunu ranata rasha shuc runata cacharichun nisha rimangahua. 9Ñáa Pilato yacharami chi pagri amuguna Jesusta piñashcamanda paihuagma pushamushcata. Chasna acpi pactamunaupi Pilato paigunataga tapura, Canguna israelgunata mandac amutaga ñuca cacharichun nishachu munanguichichu. 11Randi pagri amugunaga runagunata rimanaura Barabasta cachari nisha caparichi. 12Chasna caparinaupi Pilato cuti paigunata tapura, Imatata rasha israelgunahua rey amu canguna nishcataga. 13Tapucpi caparinaura, Paita cruspi quilabasha huanchi. 14Chasna caparinaupi tapura, Ima mana alitata rara. Paiguna astahuanbas sinzhita caparinaura, Paita cruspi huanchi. 15Chasna caparinaupi Pilato chi israelgunata cushiyachinata munasha Barabasta cacharira. Astahuanbas Jesusta randiga ashcata libachishcahuasha sundalugunama cura paita cruspi huanchigrichi nisha. 16Sundaluguna Jesusta japisha mandacpa huasi ucuma apanaura. 17Tucui sundaluguna tandarisha apu churarina llachapata Jesusta churachinaura. Casha huascatas ahuasha paihua umaibi churachinaura. 18Huasha shu aputa cushiyachishcacuinta camisha rimanaura, Israelgunahua amumi cunanga jatun mandac tucungui nisha. 19Paihua ñaupacpi cungurisha aputa balichishcacuinta ranaura. Chasna pugllasha camisha paihua umai caspihuan huactaunaura, paihua aichaibihuas tiucanaura. 20Asishcahuasha llatanachisha paihua quiquin llachapata churachinaura. Chihuasha paita cruspi huanchingahua apanaura. 21Paita apanaupi shuc Cirene llactamanda Simon nishca runata tupanaura. Chi runaga Alejandrohua, Rufohua yaya mara. Pai chagramanda shamucta Jesuspa crusta marcachinaura. 22Ñáa Gólgota nishca urcuma Jesusta apanaura huanchingahua. Runa shimibi Gólgota nisha Umatullu urcu ninmi. 23Chi sundaluguna vinota mirra nishca rimidiuhuan chapushcata Jesusta upi nisha ricuchinaura. Ricuchigllaita Jesus mana upirachu. 24Chasna Jesusta cruspi huanchinaura. Chi sundalugunaga Jesuspa llachapata japisha maicanshi surtita charisha japinga nisha camanaura. 25Ñáa paita cruspi huanchishca urasca tutamanda ara, las nueve tupu. 26Crus jahuai shuc quillcashcata churanaura imamanda huanchitucun nisha. Casna paihua crus jahuai ISRAELGUNAHUA AMUMI nisha quillcashca ara. 27Paihuan pariu ishcai (2) shuhuaccunatas quilabashca anaura, shuca paihua ali maqui partima, shuca paihua lluqui maqui partima. 28Chasna ranaupi Diospa shimibi ñaupa quillcashcacuinta tucura: Paita juchayuccuintata ranaura nisha. 29Ñáa chi ñambita pasaucunahuas Jesusta mana balichisha camisha asinaura. Umata cuyuchisha caparinaura, Can Diosta alabana huasita tulasha quimsa (3) punzhaibi shayachishami nisha rimarangui nisha. 30Cunanga can quiquin quishpiri uraicui nisha asisha caparinaura. 31Pagri amuguna chi Diospa shimita yachachiccunandi Jesusta asisha paigunapura rimanaura, Shuccunata quishpichira astahuanbas paillata quishpirinata mana ushanzhu. 32Chasna asisha rimanacunaura, Pai Cristo ashaga, israelguna amu ashaga cunanllata crusmanda uraicuchun, chita ricusha quirinchimami. Jesushuan pariu cruspi quilabashca runagunahuas paita asinaura. 33Ñáa chaupi punzhamanda las trescama tucui partibi ansayara. 34Las tres tupui Jesus sinzhita caparira,|i Eloi, Eloi, lema sabactani|d. Runa shimibi chita nin, Ñáuca Dioslla, ñuca Dioslla, imangahuata ñucata jichuhuangui. 35Chita uyasha shuc chibi tiyaucuna rimanaura, Dios rimashcata pasachic ñaupa causac Eliastami cayaun. 36Shuc runa callpasha risha pututa jayac vinoibi chupachisha caspi pundai huatasha Jesusta upichiunimi nisha rimara, Cunan ricushun Elias shamusha uraicuchichun chimanda. 37Jesusca sinzhita caparisha huañura. 38Chi ratullaita Diosta alabana huasi ucuibi huarcuriac llachapa chaupi chaupibi sháca jahuamanda allpama pasacta liquirira. 39Chi crus ñaupacpi shayauc sundalugunata mandacca Jesus huañushcata ricusha, Sirtupachami cai runa Diospa churi ashca nisha rimara. 40Shuc huarmiguna carumanda tucuita ricuunaura. Shucca Maria Magdalena ara, quipa Jacobohua Josehua mama Mariahuas aura, shucca Salome ara. 41Paiguna Jesusta Galileamanda catisha cuirac anaura. Chi huarmigunahuan shuccunahuas tiyanaura Jesushuan pariu Jerusalenma shamuucunas. 42Cayandi samana punzha ashcamanda ña chishiyaupi shuc runa mana manzhasha amu Pilatohuagma risha Jesuspa aichata cuhuai ñuca apasha pambangahua nisha tapugrira. Chi runa Arimatea llactamanda Jose nishca ara, israel amuguna muntunmanda mara. Paihuas Diospa ali mandanata ricuchinaga caillayamuunmi nisha chapauc ara. 44Apu Pilato Jesus ña huañushcata uyasha manzharira. Chita mana quirisha chi sundalugunata mandacta cayasha tapura, Jesusca huañushcachu. Pai indá nisha cutipacpi apu Pilato Joseta, Paihua aichata apailla nira. 46Jose chimanda llucshisha ruyac llachapata randira. Huasha, Jesuspa aichata crusmanda uraicuchisha chi llachapahuan pillusha pambana juctui churanaura. Chi juctuga urcu sapibi allashca ara. Chihuasha juctu punguta jatun rumihuan tapanaura. 47Chasna racpi Maria Magdalena Josehua mama Mariahuan maibi paiguna churaushcata ricunaura.
Copyright
Learn More


text:
17Hinaspapas Señorninchis Jesucristoqa tukuy imapin noqanchis hinapuni karan; chayraykun payqa runa kaspan derechoyoq, llapallan sacerdotekunapa jefen kananpaq. Hinaspan payqa ancha allin khuyapayakuq sacerdotenchis kaspa, (vidanta Diosman ofrecespa, huk ofrendasqa animal hina) wañuran, noqanchista salvawananchispaq. Chay wañusqanwanmi Señorninchis Jesucristoqa llapallan paypi creeqkunapa huchankunata perdonaran. Chaymi noqanchisqa mana ishkayaspa paypi confiayta atisunman.
FREE!
One App.
1218 Languages.